Uzmi račun i pobedi | Kontakt centar za prijavu sive ekonomije do kraja 2019.\nSivu ekonomiju i poslovanje radnji i firmi na crno inspekcije najefikasnije otkrivaju na osnovu prijava građana i privrede. Međutim, u 43 republičke inspekcije funkcionalno je tek sedam kontakt centara, a njihovi brojevi najčešće nisu vidno istaknuti. Traganje za kontaktima i nadležnom inspekcijom, uz često prebacivanje odgovornosti, dodatno frustrira i dovodi do nepoverenja u inspekcijski nadzor.\nTek 26% građana prijavilo bi objekat u kojem ne dobiju račun, samo 38% bi prijavilo poslodavca koji ih angažuje na crno, a tek svaki treći privrednik bi ukazao inspekcijama na nelojalnu konkurenciju. Građani ne poznaju propise tako da se u devet od 10 slučajeva obraćaju pogrešnoj inspekciji, koje prijave ne prosleđuje stvarno nadležnom organu.\nNovim Nacionalnim programom za suzbijanje sive ekonomije predviđeno je uspostavljanje jedinstvenog kontakt centra za sve inspekcije koji bi po oceni NALED-a i Saveza za fer konkurenciju znatno olakšao prijavljivanje i omogućio efikasnije reagovanje na prijave. Građani i privrednici bi Kontakt centru mogli da podnose predstavke preko jedinstvenog broja telefona, mobilne aplikacije ili portala, na jednostavan način i bez potrebe za poznavanjem nadležnosti.\nPutem Kontakt centra bilo bi moguće uputiti i pritužbu na rad inspektora, a na osnovu prijava bila bi formirana i tzv. Knjiga inspekcijske prakse odnosno evidencija postupanja inspektora na terenu, u cilju ujednačavanja postupaka nadzora i unapređenja više od 1.000 propisa po kojima sada postupaju inspekcije. Zaposleni u Kontakt centru primali bi prijave i procenjivali da li je potrebna reakcija inspekcija. Opravdane predstavke bile bi prosleđivane nadležnom organu. Za one koji to žele, u roku od 48 sati stizao bi odgovor šta je po njihovoj prijavi preduzeto, a kasnije i informacija o ishodu nadzora.\nKontakt centar bio bi povezan sa sistemom eInspektor u okviru kojeg je planirano da budu umrežene republičke inspekcije tako da bi sve imale uvid na šta se građani žale, na koju firmu, poslodavca i sl. To bi im olakšalo pokretanje kontrole ili bi imali podatak koja je firma potencijalno rizična i mogla da bude predmet njihove kontrole u budućnosti.\nAkcioni plan za sprovođenje Nacionalnog programa predviđa da Kontakt centar bude formiran do kraja 2019. pri Ministarstvu državne uprave i lokalne samouprave. Upravljanje bi bilo povereno Jedinici za podršku Koordinacionoj komisiji za inspekcijski nadzor, koju su formirali MDULS i NALED, uz podršku Evropske banke za obnovu i razvoj.


RVANJE: Aleksandar Maksimović najavljuje napad na zlato | Ekspres.net\nRVANJE: Aleksandar Maksimović najavljuje napad na zlato\nNa Evropskom prvenstvu 2016. godine, Aleksandar Maksimović je osvojio II mesto u rvanju, 2017. III mesto, a sada nosi zlato sa 5. najprestižnijeg međunarodnog turnira „Grand Prix Zagreb Open 2018.“ u kategoriji do 72 kilograma, kojim se sprema da napadne zlato na predstojećem EP u maju 2018.\nNa ovom turniru nastupilo je više od 190 rvača, a Srbija je zauzela 6. mesto uključujući dve bronze i Aleksandrovo zlato. Maksimović je pobedio svih pet protivnika i time pokazao da je spreman za EP u Rusiji.\n“Pet dana pre turnira sišli smo sa planine Belmekeni, pa nam je bilo teško zbog toga jer adaptacija nakon silaska traje do devet dana. Odmorili smo jedan dan posle turnira i došli u Ameriku na pripreme i meč protiv USA“, rekao je Aleksandar Maksimović za portal “Ekspres”.\nPripreme srpskih rvača za ovo prvenstvo, počele su pre devet dana u Americi, a 11. februara je Aleksandar imao prvi meč sa selekcijom domaćina iste kategorije kog je uspeo da savlada. Pripreme traju još pet dana, a nakon njih sledi turnir 25. marta, kao poslednja provera pred EP u Sofiji.\nAleksandar se bavi rvanjem već 20 godina, a do sada je rvao za Lukenvalde, Johanis, Adelhausen, a trenutno rve za subotički Spartak, Partizan, nemačku Bundes ligu i Klajnosthajm.\n“Za dve godine planiram da završim svoju rvačku karijeru u Spartaku, zbog toga što su korektni prema meni i što su ispoštovali svaki dogovor, za razliku od Partizana gde sam bio 17 godina”, izjavio je Aleksandar Maksimović za “Ekspres”.\nTags aleksandar maksimovićborilački sportovirvanje\nINTERVJU, DAVOR ŠTEFANEK: Mogu Hrvati da prisvajaju koga hoće, znam odakle sam i čiji sam! UFC: Konor Mekgregor ostao bez titule


VK Partizan o napadu: Ekipa ostaje na turniru\nRegion je uzburkan novim incidentom, novim napadom na sportiste. Zagreb je ponovo bio poprište nemilih scena, gde je grupa huligana, bez ikakvog povoda, napala mlade vaterpoliste Partizana, nanevši im lakše povrede.\nSreća pa niko nije teže povređen, s obzirom na to da su napadači koristili šipke, "boksere" i slično...\nVaterpolo klub Partizan objavio je saopštenje povodm ovog napada na njegove vaterpoliste, ali je iznenadio odlukom da ekipa ostane u Zagrebu do kraja turnira.\n"Vaterpolo klub Partizan je duboko uznemiren i razočaran ovim mučkim napadom na njegove 15-godišnje sportiste. Naša deca su u Zagreb došla da se sportski nadmeću sa svojim vršnjacima i da se u vodi bore za sportski rezultat. Na tradicionalnom turniru 'Mali medo' naš klub učestvuje godinama i ovakvo nešto se nije dešavalo ranije, ali, nažalost, videli smo da za sve ima prvi put, mada ovakvi napadi koji nemaju veze sa ljudskim dostojanstvom i sportom ne dešavaju se u Hrvatskoj prvi put.\nOčekujemo od hrvatskih vlasti i policije da slučaj ispitaju do kraja i da se uz asistenciju našeg konzularnog predstavništva prepoznaju počinioci i privedu pravdi. Konzul Republike Srbije i hrvatska policija su postupali primereno međunarodnom pravu i kooperativno od trenutka kada se incident desio.\nVK Partizan maksimalno stoji iza svoje dece i njihovih roditelja i pružićemo maksimalnu podršku svim povređenima u ovom incidentu! Kada se prikupe sve informacije klub će postupati u skladu sa svojim mogućnostima da se u budućnosti ovakve stvari ne dešavaju i da se sportisti VK Partizan maksimalno zaštite.\nOčekujemo da ćemo po povratku ekipe iz Zagreba, posle večerašnjeg finala, imati više informacija i iste ćemo roditeljima i javnosti pružiti na uvid na press konferenciji u prostorijama kluba u ponedeljak.\nCilj Vaterpolo kluba Partizan nije raspirivanje tenzija, o čemu govori i činjenica da je ekipa ostala da se nadmeće na turniru. Međutim, javnost mora da bude maksimalno informisana o ovom incidentu jer želimo da preventivno delujemo na pokušaj sličnih ispada u budućnosti. Briga za zdravlje naših sportista je osnovni i najvažniji cilj našeg kluba i ne možemo da ostanemo mirni pred ovakvim događajima. Nadamo se da će sport ostati sportistima i da će biti izuzeti iz dnevnopolitičkih tenzija koliko god je to moguće.\nKao jednom od najtrofejnih klubova na svetu želja nam je da se vaterpolo sport razvija i da se produbljuje saradnja među klubovima i sportistima iz regiona. Vaterpolo klub Partizan i sportska Srbija su uvek bili dobri domaćini svakom sportisti, uvek smo se brinuli o svakom pojedincu pojedinačno, tako da sa punim pravom očekujemo i da se našoj deci garantuje bezbednost od strane zemlje domaćina".


Android revija » SoftBank i Ericsson predstavljaju 5G tehnologiju na 28GHz SoftBank i Ericsson predstavljaju 5G tehnologiju na 28GHz – Android revija\nKompanije Ericsson i SoftBank, članica SoftBank grupe, otpočinju sledeću fazu 5G pilot projekta započetog u avgustu 2016. Sveobuhvatno testiranje 5G tehnologije uključivalo je bazne stanice i korisničku opremu sa informacijama o kontrolnom signalu i za ta testiranja se koristio opseg na 4,5 GHz.\nPredstojeći 5G pilot projekat biće sproveden i u unutrašnjem i u spoljašnem okruženju, čime će se pokriti mobilnost uređaja i karakteristike tehnologije u stacionarnim uslovima.\nPilot projekat će koristiti mmWave Test Bed rešenja za 5G tehnologiju na 28GHz kompanije Ericsson, a koja uključuju bazne stanice i prototipe uređaja baziranih na naprednoj 5G tehnologiji, uključujući Massive-MIMO, Massive Beamforming, Distributed MIMO, Multi-user MIMO i Beam Tracking, kao i prenos podataka od nekoliko gigabita uz neverovatno mala kašnjenja, što postaju ključni zahtevi budućih korisnika mobilnog širokopojasnog interneta i industrijskih slučajeva upotrebe.\nMikael Erikson, direktor kompanije Ericsson u Japanu, kaže: „Od kad smo objavili da ćemo započeti partnerski 5G pilot projekat sa kompanijom SoftBank u Tokiju 2015, zajedno smo postigli nekoliko važnih ciljeva. Siguran sam da ćemo biti prvi koji pružaju 5G usluge i da ćemo obezbediti najkvalitetniju kompletnu mrežu u Japanu.\nSoftBank i Ericsson predstavljaju 5G tehnologiju na 28GHz was last modified: March 29th, 2017 by Goran Aničić


Obaveza poslodavca da vodi dnevnu evidenciju o prekovremenom radu zaposlenih – Podsetnik – URIKS\nAktuelnosti Obaveza poslodavca da vodi dnevnu evidenciju o prekovremenom radu zaposlenih - Podsetnik\nObaveza poslodavca da vodi dnevnu evidenciju o prekovremenom radu zaposlenih – PodsetnikPosted by Slađana Đurišićon 26. avgusta 2019.\nSkrećemo pažnju na sledeće važne izmene Zakona o radu (Zakon o izmenama i dopunama Zakona o radu – „Sl. glasnik RS“, br. 24/2005, 61/2005, 54/2009, 32/2013, 75/2014, 13/2017 – odluka US i 113/2017, dalje: “Zakon“) koje se primenjuju od 25. decembra 2017. godine.\nObaveza Poslodavca da vodi dnevnu evidenciju o prekovremenom radu zaposlenih\nIzmenama Zakona uvedena je nova obaveza poslodavcima da uredno vode dnevnu evidenciju o radu svih zaposlenih. Pomenuta evidencija o prekovremenom radu ujedno predstavlja i dokaz o obavljanju prekovremenog rada, uz ranije propisane obaveze poslodavca o donošenju odluke kojom se uvodi prekovremeni rad, a na osnovu koje su definisani vrsta poslova, vreme početka i dužina trajanja prekovremenog rada.\nZakonodavac je kao razlog za uvođenje navedene odredbe naveo da inspekcija rada nije bila u mogućnosti da utvrdi da li je kod poslodavca postojao prekovremeni rad, te da prekovremeni rad koji se ne evidentira, po pravilu se i ne plaća zaposlenima, premda je Zakonom o evidencijama u oblasti rada propisana obaveza vođenja evidencije o radnom vremenu, pa i o radnom vremenu dužem od punog radnog vremena.\nIzmenama Zakona propisana je i prekršajna odgovornost u slučaju nepoštovanja obaveze vođenja dnevne evidencije o prekovremenom radu, sa zaprećenim novčanim kaznama u rasponu od 150.000 do 300.000 dinara za poslodavce sa svojstvom pravnog lica, za preduzetnike u iznosu od 50.000 do 150.000 dinara, dok za odgovorno lice u pravnom licu propisuje novčane kazne u rasponu od 10.000 do 20.000 dinara.\nPrethodnoZakon o računovodstvu – poziv članovima URIKSa\nSledećeBrisanje preduzeća u prinudnoj likvidaciji


RTCG - Radio Televizija Crne Gore - Nacionalni javni servis :: Društvo :: U četiri međunarodne istrage uključena i CG\nVELJOVIĆ 01. 10. 2019. 13:23 >> 14:43 0\nAktivne su četiri međunarodne istrage, a brojne koordinirane međunarodne policijske operacije sa proaktivnim učešćem Policije dovele su do hapšenja vođa i članova kriminalnih grupa i značajne zaplijene narkotika, kazao je direktor Uprave policije Veselin Veljović.\nMinistar unutrašnjih poslova Mevludin Nuhodžić i direktor Uprave policije Veselin Veljović, danas su, u susret 2. oktobru - Danu unutrašnjih poslova, u Vili Gorica, upriličili sastanak sa rezidentnim ambasadorima zemalja članica EU i NATO, zemalja regiona i predstavnicima međunarodnih organizacija.\n"Jačanjem međusobne saradnje na svim nivoima, a posebno operativnom, u mogućnosti smo da adekvatno odgovorimo svim bezbjednosnim izazovima", kazao je Veljović.\nNuhodžić: CG pouzdan partner zemljama EU i NATO-a u borbi protiv bezbjednosnih izazova\n"Ispunjavajući jedan od najvažnijih spoljnopolitičkih prioriteta, punopravno članstvo u Evropsku uniju, nastavili smo sa posvećenim pristupom unapređenju sistema u cilju dostizanja najviših evropskih standarda", saopštio je Nuhodžić.\nKako se navodi u saopštenju MUP-a ministar je istakao da je uspješno sprovođenje aktivnosti definisanih strateškim dokumentima za pregovaračka poglavlja 23 i 24 važno za ukupan pregovorački proces.\n"Preporuke i smjernice međunarodnih partnera se pažljivo analiziraju, kako bi adekvatno odgovorili bezbjednosnim izazovima koji predstoje našoj zemlji, naročito u oblastima koje se odnose na trgovinu ljudima, pranje novca, finansijske istrage i oduzimanje imovine stečene kriminalom", dodao je ministar.\nU tom svjetlu, istakao je da će se dalje jačanje kapaciteta temeljiti na primjerima najboljih praksi zemalja članica EU i NATO-a, te da postoji prostor da se u ovim oblastima buduća saradnja učini još intenzivnijom i uspješnijom.\n"Ministar je iskazao zadovoljstvo što su zajedničke inicijative doprinijele stvaranju ambijenta koji je omogućio efikasniju saradnju na regionalnom i međunarodnom planu i uputio izraze zahvalnosti na značajnoj ekspertskoj i tehničkoj podršci koju partnerske službe pružaju u realizaciji obaveza na evropskom putu, ali i na prijateljskom odnosu koji je stvoren tokom prethodnih godina", navodi se u saopštenju.\nNa sastanku je konstatovano da su MUP i Uprava policije ostvarili značajne rezultate u prethodnom periodu i bili posvećeni unapređenju borbe protiv izazova koji imaju globalni karakter, kao što su migracije, terorizam, organizovani kriminal, a u cilju dostizanja međunarodnih standarda na integracionom putu Crne Gore.\nVeselin Veljović Dan unutrašnjih poslova


Vesti online / Vesti / Svet / Abeova ofanziva na Srbiju - obuzdavanje "najezde" Kine na Zapadni Balkan\nPažnja koju Kina posvećuje Zapadnom Balkanu glavni je motiv nedavne posete japanskog premijera Šinzoa Abea Srbiji, navodi danas list Japan Times, ističući da Tokio želi da se suprostavi rastućoj kineskoj "mekoj moći" šireći politički uticaj na Srbiju i "otvarajući svoj novčanik".\nŠta se krije iza njegove posete Srbiji: Šinzo Abe i Aleksandar Vučić\nAutor opsežne analize objavljene u japanskom listu, profesor političkih nauka na tokijskom Univerzitetu Meidži Ljubomir Topalof ocenjuje da od svih šest zemalja koje je Abe posetio na turneji po severnoj i jugoistočnoj Evropi, poseta Srbiji zavređuje posebnu pažnju.\nAbe protiv kineske inicijative\n"Pravi motiv Abeove posete Beogradu ima veze sa bliskim odnosima, uspostavljenim pre više od pet godina, između Srbije i Kine", ocenjuje Topalof, ali napominje da je neizvesno u kojoj meri će Abe moći da "obuzda kinesku najezdu na Zapadni Balkan".\n* Srbija do Tokija\n* Orban preti: Ako neće EU, okrećemo se Kini\n* "Srbija drži ključ stabilnosti u regionu"\nOn ukazuje na značaj Srbije za kinesku inicijativu "Jedan pojas, jedan put", vrednu bilion dolara, koja bi, kako autor predviđa, mogla Pekingu da donese veći i širi globalni politički i ekonomski uticaj.\nKina je, podseća se u analizi, u okviru te inicijative u proteklih pet godina počela s velikim ulaganjima u Srbiji a cilj je izgradnja regionalne infrastrukture koja olakšava transport kineske robe do evropskih tržišta, posebno Nemačke.\nNavodeći u šta sve i koliko Kina sada ulaže u Srbiji - uključujući železničke i auto-puteve, izgradnju i obnovu mostova i puteva - autor teksta ističe da je "krunski projekat" Pekinga, vredan čak tri milijarde dolara, izgradnja brze pruge na relaciji Budimpešta-Beograd.\n"Pored ekonomske podrške, Peking Beogradu potvrđuje i svoju političku podršku, svrstavajući se na stranu Srbije protiv EU i SAD, i odbijajući da prizna nezavisnost Kosova", navodi se u tekstu.\nZato je, objašnjava se, Abeova poseta Srbiji bila svojevrstan odgovor na pažnju Kine prema ovom području.\nProdor Japana na Balkan\nObećavajući investicije u ključne energetske projekte, u farmaceutsku, poljoprivrednu i industriju informacionih tehnologija Srbije, ili pak koristeći stručnost japanske međunarodne agencije sa saradnju kako bi se identifikovale potencijalne oblasti ekonomske saradnje, "Japan se nada da će neutralisati neke efekte nedavnog ekonomskog 'upada' Kine na Zapadni Balkan", ocenjuje autor analize.\n"Tokio se nada da će to postići jačajući svoju diplomatsku ulogu u regionu, a posebno nudeći Srbiji i drugim zapadnobalkansim zemljama da mu se približe", navodi Topalof.\nU tom kontekstu je Abe, ocenjuje ovaj stručnjak, tokom posete Srbiji predložio "Inicijativu za saradnju sa Zapadnim Balkanom", u okviru koje će Japan imenovati specijalnog ambasadora za Zapadni Balkan, a uz to, Abe je ponudio i da se založi kod EU za ubrzanje procesa pristupanja Srbije.\nTopalof, međutim, kaže da nije izvesno koliko će Abe uspeti da "obuzda" kineski prodor na Zapadni Balkan, ali i koliko će sama EU to moći da kontroliše.\nOn navodi da šanse Srbije za pridruživanje EU u kratkom roku nisu prevelike, da srpsko stanovništvo postepeno gubi iluzije u pogledu izgleda za članstvo, te zaključuje: "dok je punopravno članstvo u EU naizgled sve udaljenije i iluzornije, kineske investicije su tu sada, i realne su".\nMože li Tokio da parira Pekingu?\nAutor ocenjuje i da će, uprkos činjenici da i Kina i Japan leže na ogromnim fondovima, "tokijski novčanik teško parirati pekinškom".\nObjašnjavajući razloge posete japanskog premijera Srbiji, Topalof ukazuje na veliki značaj koji za Tokio ima brza ratifikacija Sporazuma o ekonomskom partnerstvu (EPA) između Japana i EU od strane 27 država članica Unije i ističe da je pospešivanje te ratifikacije bio cilj Abeove posete ostalim zemljama, a svih pet koje je posetio su članice EU.\n"Međutim, Srbija kao jedna od Abeovih destinacija tokom turneje bila je prilično neobičan izbor. Pošto Srbija nije članica EU, ona nema veze sa EPA, dok je izražavanje zajedničke zabrinutosti za nuklearnu pretnju Severne Koreje - tek simboličan čin solidarnosti", navodi se u tekstu "Džapan tajmsa".\nAutor analize upozorava da je, iako su detalji u vezi s pojedinačnim strategijama i Kine i Japana na Zapadnom Balkanu i dalje nejasni, ovaj region "potencijalno poprište" za brojne globalne aktere - Kinu, Japan, EU, a potencijalno i Rusiju i SAD - koji žele da pokažu svoju "meku moć" - "a možda i više od toga".\n"Ostaje nada da bi se ovo nadmetanje moglo pokazati korisnim za region, ali takođe postoji opasnost od destabilizacije Balkana, koji bi mogao da bude gurnut u još veća previranja", zaključuje Topalof, koji je i gostujući profesor na Bostonskom koledžu.


Putin ostaje kod kuće, u Srbiji ostale zablude – CfSP\nAutor: Dr Orhan Dragaš, Medjunarodni institut za bezbednost\nVest da Vladimir Putin ne dolazi u posetu Srbiji ima jednako veliki odjek u srpskoj političkoj javnosti kao i kada je u ranijim prilikama dolazio u Beograd. Imamo i sada pristalice i protivnike njegovog dolaska, a kada je reč o ovim drugim, podjednako su obradovani vestima o nedolasku i prozapadni i proruski oponenti Aleksandra Vučića. Jedni nedolazak Putina vide kao pouzdan znak da se Srbija ipak okreće Americi i Zapadu, dok su drugi uvereni da Vučić više nema podršku Rusije i njenog lidera i da su urodila plodom njihova tužakanja Moskvi da su samo oni iskreni prijatelji Rusije i da sa Vučićem više ne treba da imaju posla.\nNisu u pravu ni jedni ni drugi, već su po ko zna koji put žrtve svojih preteranih očekivanja, nerealnih želja i precenjivanja sopstvenih mogućnosti i uticaja. Poput mnogih drugih svetskih lidera, ruski predsednik, jednostavno, već mesecima ne putuje u međunarodne posete iz predostrožnosti zbog pandemije virusa i u kontaktu je sa minimalnim brojem saradnika. Njegova očekivana poseta Beogradu “žrtva” je sasvim objektivnih okolnosti, koje već čitavu godinu blokiraju međunarodni diplomatski život.\nDa je situacija drugačija, nema sumnje da bi Putin više nego rado doputovao u Beograd. Srbija je, naime, jedna od retkih evropskih destinacija u koju ruski predsednik uopšte i putuje poslednjih godina, još od izbijanja ukrajinske krize, jer je u evropskim okvirima od tada prilično izolovan. Njegove diplomatske aktivnosti uglavnom se svode na posete i susrete sa liderima zemalja nastalih iz nekadašnjeg SSSR-a, tako da svakim dolaskom u Beograd, on uvek dobije poen kod domaće javnosti da je i dalje aktivan i bitan na međunarodnoj političkoj sceni.\nA da dodatno razočaramo one prozapadno orijentisane protivnike Putinovog dolaska u Beograd, on bi naročito u ovom trenutku rado došao u Srbiju, baš nakon Vučićeve uspešne posete Vašingtonu i razgovora sa predsednikom Trampom, kako bi amortizovao efekte tog događaja i ličnim dolaskom “na noge” Srbiji pokazao ko je njen “stvarni prijatelj” i nanovo podgrejao pro-ruski sentiment kod naših ljudi.\nRazume se, za Putinovu posetu Beogradu biće još prilike, a to će ponovo biti jedan od važnih, emotivnih dana iz naše istorije, kada ruski lideri obično dolaze u Srbiju – bilo da je to oslobođenje u Drugom svetskom ratu, ili, pak, početak NATO-bombardovanja krajem marta.\nMnogo važnije od podešavanja diplomatskog kalendara je pitanje – kakve istinske koristi Srbiji donose ovakve posete i u čemu je njihova suštinska vrednost za Srbiju? Ima li, uopšte, sadržinskog značaja u ovim prilično čestim kontaktima ruskog predsednika sa srpskim rukovodstvom ili je reč samo o bildovanju Putinove pozicije na unutrašnjoj ruskoj sceni, na kojoj već godinama ne stoji najbolje, bar kada je reč o aspektu njegovog opadajućeg međunarodnog uticaja.\nOtkako je pre tačno dve decenije došao na vlast u Rusiji, Putin nije iskreno podržavao nijednog lidera zvanične Srbije, ni Koštunicu, ni Tadića, ni Vučića. Čak ni Miloševića kojeg je “zatekao” prilikom svog dolaska na vlast 2000. godine, što jasno vidimo iz tadašnjih Putinovih razgovora sa američkim zvaničnicima, čije je transkripte nedavno objavila Fondacija Bila Klintona. Jedini srpski političar koga je Putinova Rusija iskreno podržavala sve vreme bio je Vojislav Šešelj, jer on je zastupao politiku kakvu Moskva zaista želi da vidi u Srbiji i na Balkanu.\nU tom smislu krajnje je ilustrativna priča, koja kruži u obaveštajnim krugovima, da je tokom svoje posete Beogradu u januaru 2019. i velelepnog dočeka koji mu je priređen ispred Hrama Svetog Save (sećate se njegove nevoljno izgovorene poruke okupljenim građanima – Spasiba za družbu), svojim najbližim saradnicima, ironično i uz smeh navodno rekao: “Video sam se sa dvojicom, jedan koji me ne podnosi, a drugi koji glumi da me voli”, misleći na Vučića i Ivicu Dačića.\nI zato, Putinov nedolazak u Srbiju ovog oktobra, neće imati nikakve negativne posledice po naše državne interese i poslove. Njegovim dolaskom Srbija ne bi stekla nikakvu novu ekonomsku korist, jer je i sama Rusija već godinama u ogromnim ekonomskim problemima, prevashodno zbog niske cene nafte, ali i zbog ekonomskih sankcija Zapada. Ne bismo mogli da očekujemo ni novine u vojnoj saradnji, iz prostog razloga što smo i do sada plaćali (često i avansno) svaki komad oružja koji je stigao iz Rusije. A ako je nešto predstavljano kao poklon, poput polovnih aviona MIG-29, bili smo obavezni da Rusima platimo remont, čija je cena bila viša nego da smo nabavljali nove avione, sa fabričke linije. Putinovom posetom Srbija ne bi stekla ni naročite diplomatske poene na međunarodnoj sceni, jer je uticaj Moskve na svetska zbivanja u stalnom i višegodišnjem opadanju. A to se naročito odnosi na rešavanje kosovskog pitanja, u kojem glavnu reč vode EU i Amerika. Uskraćeni smo samo za još jednu u nizu krajnje protokolarnih poseta, bez ikakve opipljive političke i ekonomske sadržine, nabijenu forsiranim emocijama o “večnom bratstvu” i “neraskidivim istorijskim vezama”. Za tako nešto Srbija uvek ima vremena samo je pitanje da li ima potrebe, jer, u ovom trenutku ima mnogo važnijih i prečih poslova.\nPrevious Interview: Patrycja Pendrakowska\nNext Putin stays home, in Serbia delusions remain


Vakcinisano više od 500 pripadnika MUP-a | Vojvodina Info\nMinistar unutrašnjih poslova Aleksandar Vulin, koji je obišao policijske službenike na sajmu, istakao je da mu je veliko zadovoljstvo i čast što vidi veliki odživ pripadnika struktura bezbednosti, policije, vojske i Bezbednosno-informativne agencije za vakcinaciju, čime daju primer ostalim građanima, saopštio je MUP.\n„Da bismo mogli da radimo svoj posao moramo da ostanemo zdravi, moramo da sačuvamo ljude. Zahvalan sam predsedniku Republike Srbije Aleksandru Vučiću što je odredio upravo policiju i Ministarstvo unutrašnjih poslova za jedan od prioriteta. Znači nam kada ljudi vide i razumeju, a posebno kada državno rukovodstvo vidi i razume koliko je policija važna za funkcionisanje zemlje i koliko moramo sačuvati svakog policajca“, istakao je Vulin.\n„To ni mnogo bogatije i razvijenije zemlje nisu priuštile svojim građanima, a zahvaljujući predsedniku Vučiću Srbija može da se pohvali baš time“, rekao je Vulin.\nPrevious articlePlivanje za Časni krst u Sremskoj Mitrovici / VIDEO\nNext articleDanas se proslavlja Sveti Jovan


Privedeni službenici UN u Adis Abebi - 10.11.2021, Sputnik Srbija\nPrivedeni službenici UN u Adis Abebi\nNajmanje 16 lokalnih službenika Ujedinjenih nacija (UN) privedeno je u glavnom gradu Etiopije Adis Abebi, saopštile su UN. 10.11.2021, Sputnik Srbija\nPortparol vlade Etiopije tvrdi da su službenici UN pritvoreni zbog "učešća u teroru" tokom vanrednog stanja uvedenog zbog eskalacije ratnog sukoba u zemlji.Svi privedeni službenici UN su iz pobunjenog regiona Tigraj, rekao je jedan humanitarni radnik izveštaču AP pod uslovom da ostane anoniman iz straha od odmazde.Portparol UN Stefan Dižarik rekao je da Ujedinjenim nacijama nije dato obrazloženje za pritvaranje, ali meštani Tigraja i neki advokati tvrde da se u Adis Abebi otkako je proglašeno vanredno stanje masovno pritvaraju ljudi na osnovu etničke pripadnosti.Dižarik je potvrdio da je privedeno još šest članova misije UN a potom pušteno, a priveden je i jedan broj saradnika.UN su zatražile od etiopskog ministarstva spoljnih poslova njihovo trenutno oslobađanje.Portparol vlade u Adis Abebi Legeše Tulu u poruci agenciji AP navodi je da je do pritvora došlo "zbog njihovog nezakonitog učešća u terorističkom činu", bez detaljinih informacija uz napomenu da hapšenje nema veze "sa njihovim poslom", preneo je Tanjug.\nNajmanje 16 lokalnih službenika Ujedinjenih nacija (UN) privedeno je u glavnom gradu Etiopije Adis Abebi, saopštile su UN.\nPortparol vlade Etiopije tvrdi da su službenici UN pritvoreni zbog "učešća u teroru" tokom vanrednog stanja uvedenog zbog eskalacije ratnog sukoba u zemlji.\nSvi privedeni službenici UN su iz pobunjenog regiona Tigraj, rekao je jedan humanitarni radnik izveštaču AP pod uslovom da ostane anoniman iz straha od odmazde.\nPortparol UN Stefan Dižarik rekao je da Ujedinjenim nacijama nije dato obrazloženje za pritvaranje, ali meštani Tigraja i neki advokati tvrde da se u Adis Abebi otkako je proglašeno vanredno stanje masovno pritvaraju ljudi na osnovu etničke pripadnosti.\n"Oni su zatočeni u državnim ustanovama protiv svoje volje", rekao je portparol UN Stefan Dižarik novinarima i dodao da je bilo pritvaranja i u proteklih nekoliko dana tokom posete Etiopiji šefa humanitarne službe UN.\nDižarik je potvrdio da je privedeno još šest članova misije UN a potom pušteno, a priveden je i jedan broj saradnika.\nUN su zatražile od etiopskog ministarstva spoljnih poslova njihovo trenutno oslobađanje.\nPortparol vlade u Adis Abebi Legeše Tulu u poruci agenciji AP navodi je da je do pritvora došlo "zbog njihovog nezakonitog učešća u terorističkom činu", bez detaljinih informacija uz napomenu da hapšenje nema veze "sa njihovim poslom", preneo je Tanjug.\nEtiopska vojska potvrdila da je izvela vazdušni napad na Tigraj, 51 mrtav


NLB prodaje hotel “Tara” u Bečićima – Bankar.rs\nHome/BANKE/NLB prodaje hotel “Tara” u Bečićima\nNLB prodaje hotel “Tara” u Bečićima\nNLB DD Ljubljana i NLB Intefinanz AG Cirih, kao jedini vlasnici preduzeća „Tara Hotel“ doo Budva, objavili su javni poziv svim zainteresovanim da dostave neobavezujuće ponude za kupovinu 100% vlasničkog udela u toj firmi.\nOvo je samo prvi poziv, a prodavac će, bez obaveze prema ponuđačima, po prijemu neobavezujućih ponuda odlučiti o daljem koracima prodaje, te na koji način će nastaviti sa pozivom za prikupljanje obavezujućih ponuda.\nDruštvo „Tara Hotel“ doo je članica NLB Grupe i kako se navodi u Centralnom registru privrednih subjekata (CRPS), u firmi 86,05 odsto osnivačkog kapitala ima švajcarska banka NLB Intefinanz AG, 12,71 odsto ima NLB DD Ljubljana, a crnogorska podružnica NLB Banka ima 1,24 odsto.\n„Tara Hotel“ doo u celosti je vlasnik nekretnina (1/1) koje su predmet prodaje, a koje predstavljaju opremljen hotel s pripadajućim zemljištem, u Bečićima, Budva, Crna Gora, sa podacima upisanim u Listovima nepokretnosti, kako sledi:\nNa ekskluzivnim parcelama koje se nude na prodaju se nalaze Hotel Tara i Vile Magnolija.\nHotel Tara je izgrađen 1970.godine, a rekonstruisan u periodu 2008-2012., kapaciteta 227 soba sa 512 kreveta, i strukturom koja sadrži 144 dvokrevetne, 54 trokrevetnih soba, 28 apartmana i 1 VIP apartman. Kategorisan je sa 4 zvezdice i ima SPA centar.\nNa drugoj parceli veličine 9,5 hiljada kvadrata se nalazi 10 vila Magnolija, sa 68 soba (56 dvokrevetnih i 12 apartmana), ukupnog kapaciteta 174 kreveta.\nPo novoj planskoj dokumentaciji, ove vile mogu biti porušene i izgrađen objekat visine o 5 spratova sa maksimalno novoizgrađenih 31 hiljadu kvadratnih metara prostora (bez podruma i garaža).\nPonude se šalju isključivo preporučenom poštom, najkasnije do 11.10.2019. godine, a više detalja možete pogledati na LINKU.\nhotel tara NLB Prodaja imovine Prodaja nepokretnosti\nSocGen razmatra načine kako da uštedi 600 miliona evra na godišnjim troškovima


Vesti online / Slobodno Vreme / Putovanja / Idete na Tajland? Pazite šta čitate!\nU tekstu, koji je na svom Twitteru objavio jedan putnik, navodi se da bi putnici trebalo uvek sa sobom da imaju original ili fotokopiju pasoša, i da ne bi trebalo da nose crvenu odeću jer se ona vezuje za grupe koje se protive militantnoj vladi.\nDetaljno upustvo kako da izbegnete probleme na Tajlandu\nNavodi se i da, ukoliko želite da slikate "selfi" sa vojnikom, prvo morate da ga pitate za dozvolu, a tu je i savet vezan za knjige koje ste možda poneli da čitate na plaži.\n"Ne nosite sa sobom '1984' Džordža Orvela. Ne želite da vas neko pobrka sa demonstrantom", navodi se u časopisu.\n"Iako je Tajland pod vlašću vojske, potpuno je bezbedan za turiste. Ukoliko želite da prođete neprimećeno, vodite se ovim savetima", dodaje se u časopisu "Filipin erlajnsa".


Zaštita od krađe notebook računara | PC Press\nZaštita od krađe notebook računara\n3. decembar 2008. 10. april 2017. Voja Gašić\nAbsolute Software korporacija, Intel korporacija i Lenovo uvode hardverski zasnovanu zaštitu od krađe i tehnologiju za odvraćanje od krađe kompjutera u prenosive računare za poslovne korisnike. Pojedini Lenovo ThinkPad T400 prenosivi računari biće među prvima koji će imati podršku za Intel Anti–Theft PC Protection (Intelova zaštita od krađe računara) i ugrađenu tehnologiju Absolute Computrace. Nove opcione usluge će biti dostupne na tržištu početkom decembra.\nNeki modeli Lenovo ThinkPad T400 prenosivih računara koji nude Intel Centrino 2 procesorsku tehnologiju uz Intel vPro tehnologiju će se isporučivati sa oznakom Intel Anti–Theft PC Protection Ready, a ovu tehnologiju zaštite od krađe će moći da aktiviraju kompanijska odeljenja za informacione tehnologije. Absolute Computrace i Intel Anti–Theft PC Protection zajedno pružaju računarima inteligentne mehanizme za otkrivanje potencijalne krađe i reakciju u skladu sa unapred utvrđenom politikom odeljenja za informacione tehnologije. Kada se aktivira Computrace, vodeće rešenje stručnjaka informacionih tehnologija u oblasti, korisnici su u prilici da dopune mogućnosti Absolute servisa, kroz novu, Intelovu Anti Theft PC zaštitu baziranu na hardveru.\nNa primer, ako ThinkPad T400 notebook u određenom roku preko interneta ne uspostavi vezu sa Absolute Monitoring Centrom, Anti-Theft PC zaštita koja radi kroz Computrace će automatski zaključati laptop, čineći ga neupotrebljivim za neautorizovane korisnike. Takođe, IT administrator može koristiti Computrace i Intel Anti-Theft PC zaštitu da bi napravio uređaj neupotrebljivim, u slučaju da je izgubljen ili ukraden. Sledeći put kada se sistem “prijavi” centru, svi podaci mogu biti izbrisani i kompjuter zaključan. Kada radi sam, Intel Anti-Theft može zaključati kompjuter ukoliko se desi da neko pokuša da ukuca netačne šifre više od prethodno dozvoljenog broja puta, ili ukoliko se prekorači interno uprogramiran način ponašanja po pitanju vremena za prijavljivnje. IT odeljenje može otključati kompjuter onda kada bude ponovo u rukama autorizovanog korisnika.\n“Notebook računar izgubljen na aerodromu ili ukraden iz automobila može predstavljati veliki problem,” izjavio je Džordž Tangadurai, direktor sektora strateškog planirnja i anti–theft programa u okviru Intel Mobile Platforms Group. “Saradnja sa kompanijama Absolute i Lenovo inicirana je sa ciljem iznalaženja rešenja ovog problema. Kombinovanje tehnologija daje viši nivo sigurnosti Lenovo ThinPad T400 notebook računarima.”\nIzvor: Mmd Serbia, PC Press\nTagovi: Grayling, Intel, Internet, laptop, Lenovo, Notebook i PDA, PC Press\n← Telenorova praznična ponuda\nOdržan šesti IT Globus →


ORUŽARI nastavili štrajk, pisali VUČIĆU – RTV SUNCE Arandjelovac\nHome » Aranđelovac » ORUŽARI nastavili štrajk, pisali VUČIĆU\nORUŽARI nastavili štrajk, pisali VUČIĆU\nJednočasovni štrajk i danas je održan u fabrici „Zastava oružje“. Prema podacima Sindikalne organizacije, štrajkovalo je 2.000 radnika. Uputili su inicijativu sa zahtevom predsedniku Republike Aleksandru Vučiću da ne potpiše Zakon koji je Narodna skupština usvojila, a u kome se, između ostalog, predviđa i prodaja dela kapitala fabrike Zastava oružje.\n„Radnički zahtevi su usmereni isključivo na popravljanje nepovoljnog materijalnog položaja, poboljšanje teških uslova rada, kao i definisanje statusa fabrike“, kažu iz Sindikata.\nSastanak Nadzornog odbora, rukovodstva fabrike i Sindikata održan je juče. „Posle četvoročasovnih razgovora nije se moglo doći do izlaza iz postojeće situacije zato što zahtevi radnika ne mogu biti ispunjeni“, navodi se u saopštenju Sindikata.\nPodsetimo, oružari su štrajk, koji je bio prekinut na nekoliko dana zbog organizacije protesta ispred republičke Skupštine, nastavili juče.\nU pismu koje je dostavljeno predsedniku Vučiću ističe se da „zbog svog značaja i istorijske dimenzije, kao i trenutnih geopolitičkih prilika u kojima se država Srbija nalazi, radnici fabrike su mišljenja da fabriku treba do daljeg sačuvati kao državnu i da fabrika treba da bude osnov i temelj buduće reindustrijalizacije Srbije, s obzirom da je srpska industrija uništena poslednje dve decenije potpuno promašenim konceptom privatizacije“.\nPrethodna: Posao u Kliničkom centru za 17 pomoćnih radnika\nSledeća: RTV Sunce – Koncert Mihajla Zlatkovića


Bugarima preti oštra kazna zbog rasizma - MaxBet Sport\nPredsednik Evropske fudbalske unije (UEFA) Aleksandar Čeferin pozvao je vlade da pojačaju rat protiv rasista kako bi pomogle fudbalskim zvaničnicima da izbace rasizam sa stadiona, nakon što su engleski reprezentativci vređani u Sofiji tokom utakmice sa Bugarskom. Čeferin je okrivio porast nacionalizma širom Evrope za podsticanje rasizma na utakmicama i najavio da će UEFA uvesti strože kazne.\n– Verujte mi, UEFA je posvećena da uradi sve što može da eliminiše ovu bolest iz fudbala. Ne možemo sebi dozvoliti da budemo zadovoljni, uvek moramo da se trudimo da ojačamo svoju odlučnost. U širem smislu, fudbalska porodica, svi od administratora do igrača, trenera i navijača moraju da rade zajedno sa vladama i nevladinim organizacijama, da vode rat protiv rasista i marginalizuju njihove gnusne poglede – naveo je Čeferin za Asošiejted pres.\n– Sami fudbalski savezi ne mogu da reše ovaj problem. Vlade moraju da urade više po tom pitanju. Napredak ćemo postići samo zajedničkim radom, u ime pristojnosti i časti – naveo je Čeferin.\n– Kao upravno telo, znam da nećemo pobediti na takmičenju popularnosti, ali neki stavovi izraženi o pristupu UEFA u borbi protiv rasizma bili su preterani – dodao je Čeferin.\nStadion “Vasil Levski” u ponedeljak je bio delimično zatvoren zbog rasističkog ponašanja navijača tokom utakmica sa tzv. Kosovom i Češkom u kvalifikacijama za Evropsko prvenstvo. Fudbalski savez Bugarske mogao bi da dobije težu kaznu, ako Disciplinska komisija UEFA odluči da je počinjen treći prekršaj u kvalifikacijama.\n– Bilo je vremena, ne tako davno, kada je fudbalska porodica mislila da je rasizam daleka uspomena. Porast nacionalizma širom kontinenta podstakao je neprihvatljivo ponašanje i neki su pomislili da je među fudbalskim navijačima pravo mesto za izražavanje zastrašujućih stavova – rekao je Čeferin.\nTagovi:Aleksandar ČeferinFudbalska reprezentacija BugarskeKvalifikacije za EURO 2020.UEFA


Vesti online / Vesti / Svet / Ne dajte šansu Bilderbergu!\nNe dajte šansu Bilderbergu!\nPovodom najavljene 62. po redu Bilderberg-konferencije, koja se ove godine održava u Drezdenu od 9. do 12. juna, pritisak nemačke javnosti i otpor različitih političkih lagera je iz dana u dan sve veći.\nHotel u Drezdenu: Lepa fasada, iza nje tajanstvena elita\n"To je šansa demokratskoj Nemačkoj da se dokaže", piše portal Kop onlajn. Pored klasičnih anti-Bilderberg aktivista, tu su i partije Levice i AfD, a najnoviji u nizu su socijalisti Antifašističke akcije, koji najavljuju ulične proteste povodom ovog skupa. Socijalistički magazin "Crvena zastava" je pozvao sve demokrate u zemlji da "pruže otpor diktatu elita moći" i blokiraju konferenciju pod motom "Dovde i ne dalje. U Drezdenu neće biti Bilderberg konferencije!".\nSlogan pod kojim nastupa Antifašistička akcija je i pandan EJDS-sloganu "Ne dajte Bilderbergu šansu!" , kao i onaj "Nemačka kaže NE imperijalizmu i ratu!".\nNešto ranije je partija Levice uputila pitanje na adresu vlade o tome ko je od članova vlade pozvan na kontroverznu konferenciju. Šturi odgovor je glasio da je, pored šefa Kancleramta Petera Altmajera, šefa SPD-a Zigmara Gabrijela, Frank-Valtera Štajnmajera, ministarke odbrane Ursule fon der Lajen i ministra finansija Volfganga Šojblea, na spisku pozvanih i - kancelarka Angela Merkel.\nČasopis "Crvena zastava" naglašava da su sa Bilderberg-konferencijom povezane sve ključne teme naše epohe: imperijalizam, NVO, NATO, rat i mir, TTIP i kompanija, antifašizam, demokratija i socijalna pravda.\nBilderberg grupa je osnovana 1952. godine, sa ciljem da se suprotstavi rastućem antiamerikanizmu u Evropi i da se ojačaju elite moći sa obe strane Atlantika, kao i evropski pokreti, kako bi se sklopio savez Zapada protiv komunizma. Bilderberg je bio relikt hladnog rata, ali je u međuvremenu postao pravi rudnik blaga što se tiče "socijalnog kapitala", kako je to nazvao francuski sociolog Pjer Bordiju: Stvaranje kontakata i veza na najvišem nivou između vladajućih elita na transatlantskom prostoru.\nDo sada je kritika Bilderberg-fenomena dovođena u vezu sa desnim populizmom, kako bi diskreditovala nezavisne novinare, piše pomenuti nemački portal. Međutim, Bilderberg nije proizvod fantazije o zaverama, nego je istinska zavera. Organizaciona struktura Bilderberg-grupe podseća na ljuske luka, slikovito je opisao portal "Rusija danas" (nemačka verzija): U srži je koncentrisana moć, koju obavijaju slojevi transatlantskih vodećih ličnosti iz politike, ekonomije i finansija. Okosnicu ove grupe čini odbor od 35 članova.\nOvoj organizaciji se pripisuje inscenirani teror od 11. septembra 2001. kao povod za širenje imperijalnog rata, centralizacija i dezintegracija građansko-demokratskih republika, NSA i sprovođenje globalnog nadzora, razvoj i uvođenje RFID-čipova i ukidanje gotovog novca u cilju totalne kontrole pojedinca.\nProtesta i provokacija protiv Bilderberga je bilo i ranije. "To je igra sa vatrom", upozorava Kop onlajn. Nasilje ne može da bude rešenje, nego je samo dodatni argument za elite moći da još\noštrije postupaju. Međutim, to što su se sada ljudi iz različitih slojeva i različitog političkog opredeljenja zajedno našli na istom frontu, krugovi moći bi morali da shvate ozbiljno. Inače bi moglo da se desi da isprovocirani ratovi i sintetički teror na kraju tim elitama izmaknu tlo pod nogama, zaključuje ovaj portal.\n* Nemačka dobija Zakon o integraciji\n* Islam ne pripada Nemačkoj\n* Dvoboj još bez pobednika\n* Da li i Nemačku čeka austrijski scenario: Fajman pokazao put Merkelovoj?\nSVET Merkelova dobija konkurenciju!\nSVET Uplašila se "ružnih prizora" s izbeglicama\nSVET Lavina protiv Petrijeve\nSVET Ne valja bez NATO, bato: SAD i Nemačka ostaju saveznici


Zdravko Čolić u Kragujevcu - Knežev arsenal, 22. avgust\nDugoočekivani koncert Zdravka Čolića nažalost neće biti održan kako je planirano 20. juna u Kragujevcu usled i dalje nepovoljnih okolnosti koje traju oko kovid-19, već se odlaže za 22. avgust u 20 časova u "Kneževom arsenalu".\nZdravko Čolić deli razočarenje svojih mnogobrojnih fanova. Kao i čitava organizatorska ekipa koja je predano nekoliko meseci radila da se kragujevački spektakl desi i da se obezbede najkvalitetniji uslovi za prvi veliki koncert na otvorenom nakon epidemije kovid-19.\nDragi prijatelji, žao mi je što nećemo pevati u subotu zajedno, budite još malo strpljivi, dok se situacija ne sredi, da bismo mogli da uživamo u muzici na velikom koncertu koji željno iščekujemo ceo bend i ja. Vidimo se 22. avgusta u Kragujevcu, poručio je Zdravko Čolić.\nulaznice kupljene onlajn - poslati imejl na office@tickets.rs\nulaznice kupljene na Ticket vision prodajnim mestima u Beogradu - povrat na blagajni Štark arene\nulaznice kupljene na Ticket vision prodajnim mestima van Beograda - poslati imejl na office@tickets.rs, uz priloženu sliku kupljenih ulaznica\nu Kragujevcu povrat ide preko Da gama travel, Doma omladine i Music store


Tanjug 29. aprila 2021. 17:57\nPODGORICA – Specijalni državni tužilac Milivoje Katnić tvrdi da su vlada i njen potpredsednik Dritan Abazović ucenjeni od lidera DF-a Andrije Mandića i Milana Knežević, kao i da je lider URA prekršio zakon kada je uticao da se preinači odluka sudije za istrage o puštanju iz pritvora navodnih članova „kavačkog klana“.\n“Vlada Crne Gore i njen potpredsednik su ucenjeni, to svako vidi ko želi da vidi u Crnoj Gori. On je meni pružao bezrezervnu podršku kao GST, SDT-u i SPO-u. To sam javno iznosio i to on nije demantovao. I tako je trebalo da deluje“, rekao je Katnić, preneli su podgorički mediji.\n„Da sam znao, ne bih. Onda su ga Andrija Mandić i Milan Knežević pozvali na raport, i ucenili ga, i dali mu uputstvae”, tvrdi Katnić.


Kako prenosi Večernji list, bilo bi poželjno da se prijavljuju parovi, a u zamenu za to nude čak 3.000 dolara.\nKompanija traži pet parova kojima će svake nedelje poslati novi dušek na isprobavanje, a uslov je da ste "brutalno" iskreni kako bi se dobile dobre povratne informacije o tvrdoći, mekoći, fleksibilnosti, škripanju i udobnosti dušeka.\nNa kraju eksperimenta, osim novca, parovi će na poklon dobiti i madrac koji im se najviše svideo. Mogu se prijaviti punoletne osobe i, nažalost, samo stanovnici SAD-a.\nPREMIJERKA KOJA ODUŠEVLJAVA Smanjuje sebi i ministrima platu\nSVIMA JE DAO PLATU OD 70.000 DOLARA Kakva je situacija pet godina kasnije\nFOND ZA RAZVOJ ODOBRIO 72 KREDITA Ukupno 407 miliona dinara\nRepublički Fond za razvoj odobrio je 72 kreditna zahteva u ukupnom iznosu od 407,1 milion dinara, navodi se u informaciji te institucije.\nMali: Švajcarska formula je proizvod sistemskih promena\nMinistar finansija Siniša Mali osudio je večeras pojedine kritičare koji, kako je rekao, pokušavaju da minimiziraju i ospore najavu predsednika Srbije Aleksandra Vučića da će od 1. januara 2021. doći do značajnog porasta penzija.


Selaković apelovao na Katar da ne lobira u korist Prištine - Politika - Dnevni list Danas\nPočetna » Politika » Selaković apelovao na Katar da ne lobira u korist Prištine\nMinistar spoljnih poslova Srbije Nikola Selaković apelovao je danas na Katar da se uzdrži od aktivnog međunarodnog lobiranja u korist Prištine, kako bi se „dala šansa dijalogu i postizanju sporazuma“.\n1Piše: Beta 08. januara 2021. 15.19 Izmenjeno: 15.22\nFoto: Beta/Ministartsvo spoljnih poslova\nOn je međutim, u razgovoru sa ambasadorom Katara u Srbiji šeikom Mubarakom Fahadom Al Tanijem ocenio da Srbija i Katar, osim neslaganja po pitanju Kosova i Metohije, nemaju otvorenih pitanja u bilateralnim odnosima, navodi se u saopštenju Ministarstva spoljnih poslova Srbije.\nOn je dodao da Balkan, kao i Bliski istok, nosi etiketu regiona u kom su češći periodi sukoba nego mira i saradnje, i da Srbija zato želi i stabilan Balkan i stabilan Bliski istok.\nMinistar Selaković je konstatovao da postoji obostrana zainteresovanost za produbljivanje trgovinske saradnje, koja „može biti daleko iznad sadašnjeg nivoa“.\nSelaković je posebnu zahvalnost izrazio zbog pomoći Katara tokom pandemije korona virusa, navodi se u saopštenju.\nkatar, Kosovo, Nikola SelakovićBeograd\n08. januara 2021. u 23.35\nKatar je sponzor Vojske Kosova evo sada iz Turske stizu oklopno vozilo EJDER YALCIN koje je platio KATAR za Vosku Kosova a Vojska Kosova za uzvrat ide u mirovnom misiji u KATAR


Sutjeska pred velikim evropskim ispitom: Na Slovan bez straha i sa jasnim ciljem | onogošt.me\nSutjeska pred velikim evropskim ispitom: Na Slovan bez straha i sa jasnim ciljem\nFudbaleri Sutjeske večeras će biti pred velikim izazovom, možda najvećim do sada u evropskim takmičenjima. „Plavi“ dočekuju kraj Bistrice prvaka Slovačke, ekipu Slovana u revanš utakmici 1. kola kvalifikacija za Ligu šampiona.\nPrvi meč u Bratislavi završen je rezultatom 1:1, koji je ekipi Nikole Rakojevića dao nadu da pred svojim navijačima može izboriti povoljan rezultat i ostvariti plasman u narednu rundu kvalifikacija za najelitnije klupsko takmičenje, što do sada nije uspjelo nijednoj crnogorskoj ekipi.\nUrađeno u Slovačkoj prije sedam dana nosi i određeni pritisak, jer će šampion Crne Gore imati obavezu da pruži još jednu hrabru partiju, ali i zadatak da ne ponovi greške iz prvog susreta. Iako su u redovima Nikšićana svjesni da je kvalitet na strani Slovana, ne žele da sa pretjeranim respektom uđu u meč.\nSa druge strane, gosti dolaze sa jasnom namjerom da ostvare trijumf i naprave korak ka glavnom cilju, a to je grupna faza u nekom od evropskih takmičenja, pa će tako tim Slovana biti pod moranjem, jer bi za njih eliminacija bila ravna katastrofi.\nU svakom slučaju, večeras se očekuje zanimljiv i kvalitetan meč, kao i pune tribine na Gradskom stadionu u Nikšiću, a početak susreta zakazan je za 20.15h.\nPobjednik ovog dvomeča igraće protiv kiparskog Apoela u 2. kolu kvalifikacija za Ligu šampiona, dok poraženi nastavlja evropsku avanturu u kvalifikacijama za Ligu Evrope.\nOdložene utakmice Telekom 1.CFL i Kupa Crne Gore\nMinimalan poraz omladinaca, kadeti slavili "petardom"\nOmladinci Sutjeske poraženi su sa minimalnih 0:1 na gostovanju Dečiću u utakmici 15. kola prvenstva Crne Gore.\nSutjeska remizirala u Radanovićima\nFudbaleri Sutjeske igrali su danas u Radanovićima neriješeno 1:1 protiv Grblja u utakmici 18. kola Prve Telekom lige.\nVučiniću zaplijenili vilu u Rimu, dvije kuće u Lećeu, dva poršea...\nŽalba Mirka Vučinića na odluku da mu se zaplijeni imovina zbog utaje poreza, odbijena je, prenose italijanski mediji.


OECD smanjio prognozu svetskog rasta za 2022. na tri odsto - Radio Sto Plus\nOECD smanjio prognozu svetskog rasta za 2022. na tri odsto\nOrganizacija za ekonomsku saradnju i razvoj (OECD) smanjila je svoje predvidjanje za svetski rast ove godine na tri odsto u odnosu na 4,5 odsto koliko je prognozirala u decembru, što je, kako je navela posledica rata u Ukrajini.\nPosebno će biti pogodjene zemlje evro zone koje će zabeležiti rast BDP-a od 2,6 odsto ove godine u odnosu na 4,3 odsto koliko je u svojoj decembarskoj prognozi predvidela ta medjunarodna organizacija sa sedištem u Parizu.\nSvetska privreda se još smanjuje sa ratom u Ukrajini i postoje rizici da će privredna aktivnost dalje da se usporava, upozorio je OECD u najnovijoj prognozi u kojoj predvidja i skok inflacije ove godine.\n„Humanitarna kriza nam se odvija pred očima ostavljajući hiljade umrlih, primoravajući milione izbeglica da beže iz svojih domova i preteći ekonomskom oporavku koji je krenuo posle dve godine pandemije“, rekao je broj dva i glavni ekonomista OECD-a Lorans Bun, u uvodnom tekstu za ovu prognozu pod naslovom „Cena rata“.\nOECD, koja okuplja 38 razvijenih zemalja, očekuje da će inflacija nastaviti da skače. Organizacija predvidja da će u zemljama članicama inflacija ove godine dostići 8,5 odsto, duplirajući svoju prethodnu prognozu. To će biti najviša godišnja inflacija od 1988. godine.\nOrganizacija očekuje da će se inflatorni pristisci smiriti iduće godine ali takodje upozorava da u ovom kontekstu ništa nije sigurno.\n„Svet će platiti visoku cenu za ruski rat protiv Ukrajine“, upozorio je Lorans Bun na konferenciji za novinare danas i precizirao da je privredni pad u svetu „diretkna posledica rata“.\nVećina velikih ekonomskih organizacija snizilo je svetske prognoze rasta. Svetska banka je juče predvidela rast svetskog BDP-a od 2,9 odsto ove godine a Medjunarodni monetarni fond je u aprilu snizio prognozu i očekuje rast od 3,6 odsto.


MBA: Bez značajnih promjena poslovnog ambijenta u Crnoj Gori - Vijesti.me\nMBA: Bez značajnih promjena poslovnog ambijenta u Crnoj Gori\nIzvršni direktor MBA, Darko Konjević, saopštio je da pozitivnim promjenama može smatrati usvajanje Zakona o unaprjeđenju poslovnog ambijenta, kojim je uklonjeno nekoliko biznis barijera. Edit\nVijesti online 9. januar 2011, 12:27 ažurirano 27. februar 2019, 04:35\nPoslovni ambijent u Crnoj Gori u prošloj godini nije značajno promijenjen, zbog čega je neophodno raditi na njegovom unaprijeđivanju kroz smanjenje birokratije i veće učešće predstavnika privrede u donošenju novih zakona, ocijenjeno je iz Montenegro biznis alijanse (MBA).\nIzvršni direktor MBA, Darko Konjević, saopštio je da pozitivnim promjenama može smatrati usvajanje Zakona o unaprjeđenju poslovnog ambijenta, kojim je uklonjeno nekoliko biznis barijera, ali i projekat Giljotina propisa, koji podrazumijeva njihov popis, redukciju i izmjenu negativnih.\n»Ono što i dalje ostaje kao problematično je birokratija, kako na državnom, tako i na lokalnom nivou, jer opterećuje rad preduzeća«, rekao je Konjević agenciji Mina-business.\nOn smatra da je ekonomska kriza značajno uticala na poslovanje preduzeća i u prošloj godini, što potvrđuju podaci o broju firmi čiji su računi blokirani i koje se suočavaju sa problemom likvidnosti.\nPotrebno je, prema riječima Konjevića, raditi i na smanjenju birokratije i gradnji manjeg i efikasnijeg sistema, koji će biti na usluzi privredi i građanima, s obzirom na visoku javnu potrošnju koja opterećuje privredu.


15. i 16. Februar neradni dani - Sretenje – Dan državnosti Srbije 2020. godine • Poportal\n15. i 16. Februar neradni dani – Sretenje – Dan državnosti Srbije 2020. godine\n13/02/2020 13/02/2020 P.Radovanović0\nPovodom obeležavanje nacionalnog praznika – Dana državnosti Srbije, 14. februara 2020. godine u 16 časova biće izvršena svečanost počasne artiljerijske paljbe sa Savske terase Beogradske Kalemegdanske tvrđave u Beogradu.\nPočasna artiljerijska paljba će biti izvršena uz najviše državne i vojne počasti Garde Vojske Srbije, podizanja zastave i intoniranje himne. Svečana artiljerijska paljba tradicionalno „najavljuje“ nacionalni praznik Sretenje-Dan državnosti Srbije.\nUstanički skup, održan u Orašcu, predstavlja početak obnove srpske državnosti posle viševekovne otomanske vlasti. Na zboru starešina u Orašcu, 14. februara 1804. godine za vođu ustanka izabran je Đorđe Petrović.\nSretenje – Dan državnosti Srbije obeležava se u spomen na početak Prvog srpskog ustanka (15. februar 1804. godine) i čin proglašenja (Sretenjskog) Ustava Knjaževine Srbije (15. februar 1835. godine), a na osnovu odredaba Zakona o državnim i drugim praznicima u Republici Srbiji („Službeni glasnik RS” br. 43/01, 1/07 i 92/11) obeležava se neradno dva dana 15. i 16. februara).\nSaopštenje u vezi sa migrantskom krizom i postupanjem, odnosno smeštanjem migranata u Republici Srbiji\nKraj redovima za upis u Registar ponuđača\n27/05/2020 Biljana Petrović\nPredavanje „Srpsko kalendarsko znanje“ u Narodnoj biblioteci u Požarevcu


Više od 1.000 srpskih seoskih domaćinstava se bavi turizmom | Gde Investirati\nU Srbiji se nešto više od hiljadu seoskih domaćinstava bavi turizmom, kaže državni sekretar za turizam u Ministarstvu trgovine, turizma i telekomunikacija Miroslav Knežević i dodaje da taj vid turizma čini manje od 10 odsto ukupnog turističkog prometa u našoj zemlji.\nPrema njegovim rečima, interesovanje za boravak u seoskim domaćinstvima povećava iz godine u godinu, pa se tako ove godine čak udvostručio broj stranaca u odnosu na 2016. godinu. Osim gostiju iz okruženja, uglavnom dolaze turisti iz Izraela, Turske, a u poslednje vreme dolazi i veliki broj kineskih turista.\n“Slična situacija je i kod nas, s tim što je u poslednjih nekoliko godina turistička ponuda, kada je reč o seoskim domaćinstvima, znatno poboljšana”‘, rekao je Knežević.\nNa pitanje da li je hiljadu registrovanih domaćinstava dovoljno, kaže da je u ovom trenutku to realno i u skladu sa tržišnim tendencijama. On skreće pažnju na to da odmor na selu i dalje bira više domaćih, nego stranih turista, ali i da se i to polako menja. To je, kaže, i pokazatelj koji jasno usmerava i govori kako treba pokušati na međunarodnom tržištu.\n„Naravno da nije lako, konkurencija je velika, pre svega, u zemljama u okruženju – Sloveniji, Mađarskoj, Rumuniji“, navodi Knežević, ali kako kaže, nada da će naša seoska domaćinstva kvalitetom usluge uspeti da im se približe i da privuku strane turiste i prilagode svoju ponudu njima.\nMinistarstvo je u 2016. godini dodelilo 30 miliona dinara kredita za poboljšanje kvaliteta same turističke ponude za seoska domaćinstva. Knežević navodi da nedostaje infrastruktura i pristup seoskim domaćinstvima, ali očekuje da će se i to u bliskoj budućnosti promeniti. Ono što je važno i na čemu će se raditi u budućnosti je edukacija, jer gosti ne odlaze na sela samo da bi tamo boravili.\n„Imamo dve grupe gostiju, klasične turiste i turiste koji žele aktivan odmor-reakreaciju, šetnju, upoznavanje brojih prirodnih, kulturnih, istorijskih dobara, koji se nalaze u neposrednoj okolini“, rekao je Knežević, uz obrazloženje da sve to zajedno treba predstavljati kao jedan turistički proizvod.\n“Na taj način, siguran sam, da će se povećati i broj i naravno da će se promeniti struktura gostiju“, rekao je Knežević dodajući da procedura za registrovanje domaćinstva nije komplikovana. Prema njegovim rečima, sve je u velikoj meri uprošćeno tako da oni, koji žele da se aktivno uključe, mogu da kontaktiraju lokalne turističke organizacije ili samouprave i dobiju sve informacije.\nPrevious “Royal Bank of Scotland” gasi 40 odsto IT radnih mesta\nNext Agencija za restituciju: Isplata obeštećenja za oduzetu imovinu počinje 2018. godine\nTags Miroslav KneževićSeoski turizamTurizam


Devizni kurs u kraćem roku\nForex Stock Exchange Forum » Forex i Berza Forum » Škola Forexa » Devizni kurs u kraćem roku\n1 Devizni kurs u kraćem roku Sat Jul 09, 2016 10:02 pm\nDo sada smo govorili o teoriji ponašanja deviznog kursa u dužem roku. Međutim, da bismo razumeli zašto se svakodnevno dešavaju tako velike promene deviznog kursa (ponekad iznose i po nekoliko procenata), moramo razmotriti kako se tekući devizni kurs (spot devizni kurs) određuje u kraćem roku.\nDa bismo razumeli ponašanje deviznog kursa u kraćem roku, moramo najpre istaći da je devizni kurs zapravo cena domaćih bankarskih depozita (onih koji su denominovani u domaću valutu) u odnosu na strane bankarske depozite (one koji su denominovani u stranu valutu).\nPošto je devizni kurs cena jedne aktive izražena u odnosu na drugu, određivanje deviznog kursa u kraćem roku najbolje je posmatrati na osnovu pristupa koji se oslanja na teoriju tražnje aktive. Međutim i determinante deviznog kursa u dužem roku, takođe imaju važnu ulogu i u kraćem roku.\nRaniji pristupi određivanju deviznog kursa naglašavali su važnost tražnje za uvozom i izvozom.Savremeniji pristup zasnovan na tržištu aktiva ne stavlja u prvi plan tokove kupovine izvezene i uvezene robe u kraćim periodima jer su takve transakcije prilično male u odnosu na količinu domaćih i stranih bankarskih depozita u bilo kom periodu.\nNa primer, devizne transakcije u SAD svake godine su preko 25 puta veće u odnosu na količinu izvoza i uvoza u SAD. Dakle, kada su u pitanju kraći periodi, kao što je jedna godina, odluke o raspolaganju domaćom ili stranom aktivom imaju daleko veću ulogu u određivanju deviznog kursa nego što je ima tražnja za uvozom i izvozom.\nU analizi koju dajemo, SAD posmatramo kao domaću zemlju, pa su na primer domaći bankarski depoziti denominovani u dolarima. Radi jednostavnosti, evre posmatramo kao valutu bilo koje strane zemlje, u kojoj su strani bankarski depoziti denominovani u evrima.\nTeorija tražnje aktive ukazuje na to da je najvažniji faktor koji utiče na tražnju domaćih (dolarskih) depozita i stranih (evro) depozita zapravo očekivani pri-nos na te aktive kada se uporede. Kada Amerikanci ili stranci očekuju da prinos na dolarske depozite bude visok u odnosu na prinos na strane depozite, tražnja za dolarskim depozitima biće veća i shodno tome, tražnja za evro depozitima biće manja.\nDa bismo razumeli kako se tražnja za dolarskim i evro depozitima menja, moramo uporediti očekivane prinose na dolarske depozite i na strane depozite (depozite u stranim valutama). Radi ilustracije, pretpostavimo da dolarski depoziti imaju kamatnu stopu (očekivani prinos naplativ u dolarima) ID, a da strani bankarski depoziti imaju kamatnu stopu (očekivani prinos naplativ u stranoj valuti, evrima) IF. Da bi uporedili očekivani prinos na dolarske i strane depozite, investitori moraju konvertovati prinos u valutu koju koriste.\nPogledajmo najpre kako stranac Francois upoređuje prinose na dolarske depozite i strane depozite denominovane u njegovu valutu, odnosno evro. Kada posmatra očekivani prinos na dolarske depozite izražen u evrima, uvideće da on nije jednak ID; umesto toga, očekivani prinos mora biti usklađen sa svakom očekivanom apresijacijom ili depresijacijom dolara.\nUkoliko se očekuje da dolar apresira za recimo 7%, očekivani prinos na dolarske depozite izražen u evrima biće 7% veći jer je dolar izražen u evrima sada 7% vredniji. Dakle, ako kamatna stopa na dolarske depozite iznosi 10%, a očekivana apresijacija dolara iznosi 7%, očekivani prinos na dolarske depozite izražen u evrima iznosi 17% = 10% kamate plus očekivana apresijacija dolara od 7%.\nNasuprot tome, ukoliko se očekuje da dolar tokom godine depresira za 7%, očekivani prinos na dolarske depozite izražen u evrima biće svega 3% = 10% kamate minus očekivana depresijacija dolara od 7%.\nAko tekući devizni kurs (spot devizni kurs) iskažemo kao E(t), a očekivani devizni kurs u narednom periodu kao E(t+1), očekivanu apresijaciju dolara možemo iskazati kao [E(t+1) - E(t)] / Et. To pokazuje da očekivani prinos na dolarske depozite RD iskazan u stranoj valuti možemo prikazati kao zbir kamate na dolarske depozite i očekivane apresijacije dolara.\nMeđutim, očekivani prinos na strane depozite RE iskazan u evrima za Francoisa je samo IF. Dakle, relativni očekivani prinos na dolarske depozite (odnosno, razlika između očekivanog prinosa na dolarske depozite i evro depozite) iskazan u evrima dobija se oduzimanjem IF pa dobijamo:\nKako se bude povećavao relativni očekivani prinos na dolarske depozite, tako će stranci želeti da raspolažu s više dolarskih depozita, a manje stranih depozita. Pogledajmo kako odluka da se umesto evro depozita drže dolarski depoziti izgleda iz ugla Amerikanca. Rekli smo da je očekivani prinos na strane depozite RF iskazan u dolarima zapravo kamata na strane depozite IF plus očekivana apresijacija strane valute, odnosno minus očekivana apresijacija dolara, tj.\nUkoliko kamatna stopa na evro depozite iznosi na primer 5%, a očekuje se da dolar apresira za 4%, očekivani prinos na evro depozite izražen u dolarima iznosi 1%. Amerikanac će ostvariti kamatu od 5%, ali on očekuje da će izgubiti 4% jer očekuje da vrednost evra izražena u dolarima bude 4% manja zbog apresijacije dolara.\nNjegov očekivani prinos na dolarske depozite RD izražen u dolarima je svega ID. Zato se u dolarima, relativni očekivani prinos na dolarske depozite izračunava oduzimanjem prethodno datog izraza od ID, pa se dobija:\nNavedena jednačina jednaka je onoj koja opisuje relativni očekivani prinos na dolarske depozite (računat u evrima) za Francoisa. Zaključujemo da je relativni očekivani prinos na dolarske depozite isti bez obzira da li ga računa Francois u evrima ili ga računa Amerikanac u dolarima. Dakle, povećanje relativnog očekivanog prinosa na dolarske depozite utiče na to da i stranci i domaće stanovništvo reaguju na isti način - i jedni i drugi želeće da raspolažu s više dolarskih depozita, a manje stranih depozita.\nestrategia 4xCube 9 Bitcoin 1 f Larson usdjpy parabolic N 10 macd xtrade 4 34 5 26 2 binary Daily 3 signals BANX alpari Forex TECHNICAL


Peti "Soundlovers" najuspešniji do sada\nPeti „Soundlovers“ najuspešniji do sada\nObjavljeno 28.07.2013. u 18h\nProteklog vikenda, 26. i 27. jula, Zrenjanin je bio domaćin petog „Soundlovers“ festivala elektronske muzike koji je okupio više od 5000 ljubitelja zvuka u sjajnom prostoru letnje kino bašte.\nPrema rečima organizatora, ovo je najuspešniji festival od samog osnivanja, jer kako navodi PR manifestacije Djordje Grujić, sve je proteklo bez jedne greške u organizaciji, a publika je bila najpozitivnija do sada.\n– Iako smo očekivali još bolju posetu, ove godine kino baštu posetila je do sada najpozitivnija mlada publika iz svih gradova Srbije uz nekolicinu stranaca. Pozitivna energija osetila se na svakom koraku, a tim ljudi koji je činio organizaciju je bio tokom 3 meseca na visini zadatka i svako u svom segmentu obavio je posao savršeno.\nVeliku zahvalnost dugujemo kompaniji Vip mobile sa kojom smo ove godine ostvarili odličnu saradnju i uspešno realizovali kampanju „Uključi se i ti, ekomotiviši“. Posetioci festivala dobijali su narukvice sa sloganom, papiriće koji ih uče da se žvake uvek trebaju smotati i baciti u kantu, ali i kutak festivala koji je uz pomoć koša sa pet kontejnerom najbolje ekomotivisao posetioce na odlaganje PET ambalaže, dodaje Grujić.\nPrikupljen iznos od prodaje PETA, festival će sa eko partnerom „Pro pet recycling“, a na inicijativu „Vip“- a donirati udruženju paraplegičara u Zrenjaninu.\nNikola Djurin ispred agencije za obezbeđenje „Partol 023“ ističe da je ovo druga godina saradnje sa ovim festivalom uz napomenu da se ni ove godine nije desio nijedan incident.\nIzvođači su, na svojim fejsbuk stranicama i zvanično napisali pozitivne utiske. Viktoria Metzker se zahvalila publici za nezaboravnu noć, Ian Carisi, DJ iz San Franciska je nakon nastupa na stejdž izašao sa srpskom zastavom, uzvikujući da „voli Srbiju“ na šta je publika odreagovala pozitivnim ovacijama.\n„Malibu breeze“, svetski poznati remikseri napisali su na svojoj fejsbuk stranici da odavno nisu videli toliko pozitivne energije na jednom mestu, a poznati DJ dvojac „The Beatshakers“ komentarisao je na ovoj društvenoj mreži da im je nastup na ovom festivalu bio jedan od najboljih ovog leta.\nOrganizatori ipak navode da je peta godina prekretnica u razvoju festivala, kao i da su ceo festival izneli bez ikakve podrške lokalne samouprave koju su imali do sada. Veruju da će grad Zrenjanin i čelni ljudi u narednim godinama prepoznati značaj ovog događaja za imidž grada i turistički potencijal.


Učešće predstavnika NAT-a na radionici projekta REdiS 2030 4. februara 2020. u Beogradu – Nacionalno telo za akreditaciju i proveru kvaliteta u visokom obrazovanju (NAT)\nUčešće predstavnika NAT-a na radionici projekta REdiS 2030 4. februara 2020. u Beogradu\nU utorak, 4. februara 2020. godine, predstavnici Nacionalnog telo za akreditaciju i proveru kvaliteta u visokom obrazovanju Republike Srbije – NAT: prof. dr Ana Šijački, predsednica Komisije za akreditaciju i proveru kvaliteta (KAPK), prof. dr Tatjana Cvetkovski, članica KAPK, i dr Aleksandar Jović, šef odseka za međunarodnu saradnju, projekte i edukaciju NAT-a, učestvovali su na radionici projekta REdiS 2030. Tokom radionice predstavnici korisnika projekta REdiS 2030: Ministarstva prosvete, nauke i tehnološkog razvoja, Zavoda za vrednovanje kvaliteta obrazovanja i vaspitanja, Zavoda za unapređenje obrazovanja i vaspitanja, Nacionalnog saveta za visoko obrazovanje, Nacionalnog akreditacionog tela, Agencije za kvalifikacije i Nacionalnog prosvetnog saveta, utvrdili su mogućnosti i izazove koji su od značaja za strateško planiranje internih i eksternih komunikacija u sprovođenju reforme obrazovanja u Srbiji i podrške koju pruža Evropska unija u tom procesu.\nKroz aktivno učešće i zdravu debatu učesnici su razmatrali, kroz SWOT analizu (Strengths, Weaknesses, Opportunities, Threats – snage, slabosti, prilike, pretnje), četiri cilja koja su postavljena u Strategiji razvoja obrazovanja u Republici Srbiji do 2020. godine: 1) povećanje kvaliteta procesa i ishoda obrazovanja do maksimalno dostižnog nivoa – onog koji proističe iz naučnih saznanja o obrazovanju i ugledne obrazovne prakse; 2) povećanje obuhvata stanovništva Srbije na svim obrazovnim nivoima, od predškolskog vaspitanja i obrazovanja do celoživotnog učenja; 3) dostizanje i održavanje relevantnosti obrazovanja, posebno onog koje se potpuno ili delimično finansira iz javnih izvora, tako što će se struktura sistema obrazovanja usaglasiti sa neposrednim i razvojnim potrebama pojedinaca, ekonomskog, socijalnog, kulturnog, istraživačkog, obrazovnog, javnog, administrativnog i drugih sistema; i 4) povećanje efikasnosti upotrebe svih resursa obrazovanja, odnosno završavanje obrazovanja u predviđenom roku, sa minimalnim produžetkom trajanja i smanjenim napuštanjem školovanja. Učesnici su imali priliku da se posvete svakom od ciljeva koji su postavljeni u Strategiji, da ga sagledaju kroz različite prizme i daju odgovore na pitanja SWOT analize. Na ovaj način, dobili su bolji uvid u izazove, prednosti, kao i najbolje puteve za rešavanje stavki koje predstavljaju izazov.\nPrepoznajući važnost obrazovanja za rešavanje društvenih i ekonomskih izazova, Evropska unija pruža podršku Srbiji u sprovođenju reforme obrazovanja. Projekat „Podrška EU za reformu obrazovanja u Srbiji“ (engl. „EU support to Reform of Education in Serbia“ – REdiS 2030, broj projekta EuropeAid/139264/DH/SER/RS) deo je Ugovora o reformi sektora obrazovanja, kojim se podržava pružanje kvalitetnih obrazovnih mogućnosti, u skladu sa potrebama tržišta rada. Aktivnosti projekta su: 1) jačanje kapaciteta krovnih obrazovnih ustanova, sa ciljem bolje koordinacije, saradnje i primene sektorskog pristupa; 2) kreiranje javnih politika na osnovu podataka, efikasnije praćenje i izveštavanje o sistemu obrazovanja, i podršku izradi novog strateškog okvira za razvoj obrazovanja do 2030. godine; 3) mehanizme za osiguranje kvaliteta na svim nivoima obrazovanja; 4) unapređenje informisanosti građana o toku reforme obrazovanja; i 5) ispostavljanje dijaloga o obrazovnim politikama sa svim relevantnim akterima. Komponente projekta su: 1) jačanje institucionalnih i kadrovskih kapaciteta glavnih institucija da primene sektorski pristup u sektoru obrazovanja; 2) podrška unapređivanju kreiranja politika zasnovanih na dokazima, praćenju i izveštavanju u oblasti obrazovanja; 3) podrška unapređivanju mehanizama osiguranja kvaliteta u sistemu obrazovanja; 4) podrška širenju svesti o vidljivosti reforme obrazovanja i njene dobrobiti za građane Srbije; i 5) podrška sprovođenju SRPC u obrazovanju i održavanju kontinuiranog dijaloga o politici.\nSaopštenje NAT-a: Fakultetske diplome iz Srbije validne\n45. sednica KAPK održana 6. februara 2020. godine


Marković Palma: Dinkić je dobro radio, ne znam zašto je otišao\nMarković Palma: Dinkić je dobro radio, ne znam zašto je otišao\nPredsednik Jedinstvene Srbije (JS) Dragan Marković Palma izjavio je danas da se ta stranka nije bavila rekonstrukcijom Vlade Srbije niti je ocenjivala ministare, ali je napomenuo da smatra da je ministar finansija i privrede Mlađan Dinkić dobro radio.\n„Jedinstvena Srbija se nije bavila rekonstrukcijom Vlade, niti smo se bavili ocenjivanjem rada ministara. To je ocenjivao predsednik Vlade i prvi potpredsednik Vlade”, rekao je Marković novosadskom Dnevniku i ponovio da je, prema njegovom mišljenju, Dinkić dobro radio i da ne zna zašto više nije član Vlade.\nLider JS i predsednik Opštine Jagodine je još jednom istakao da nije zainteresovan za ministarsku funkciju nego „da pomogne i Vladi i gradovima Srbije, a ministarska funkcija me u ovom trenutku ne interesuje”.\nMarković je naglasio da JS „dovodi investitore, vodimo privrednike u države EU, a evo sutra u Jagodinu dolazi peti Italijan da otvori fabriku. Dali smo mu halu gde će zaposliti 150 ljudi i proizvodiće kuhinje a paralelno će u industrijskoj zoni početi da pravi proizvodni pogon”.\nOdgovarajući na pitanje o mogućnostima vanrednih izbora u Vojvodini, gde je JS deo opozicije, Marković je napomenuo da se stranka na čijem je čelu ne bavi ni vanrednim izborima jer, kako je istakao, „mi smo uvek za to da izbori budu održani na vreme, osim ako se desi puno afera, zloupotreba i slično”.\n„Mi nemamo vremena za to da se izbori održavaju svake godine ili svake druge, da trošimo toliko para za izbore”, rekao je on.\nIstičući da u ovom trenutku nije dobro da budu raspisani vanredni izbori, jer Srbija treba da dobije datum za početak pregovora sa EU, Marković je dodao da „vanredni izbori, pa i kada je u pitanju Vojvodina”, ne bi trebalo da se raspisiju do početka sledeće godine.


FORMIRALI SINDIKALNU CENTRALU SA MARKOM NIKČEVIĆEM\nBranko Vujisić, Foto: Arhiva “Vijesti”\n09.10.2015. 14:32h Ažurirano: 09.10.2015. 14:32h\nPredsjednici granskih sindikata informativno grafičke i izdavačke djelatnosti i kulture, Branko Vujisić i Željko Kalezić, isključeni su iz Saveza sindikata Crne Gore (SSCG), jer su formirali novu sindikalnu centralu sa bivšim generalnim sekretarom, Markom Nikčevićem.\nIz SSCG je saopšteno da shodno Statutu te sindikalne centrale, oni ne mogu biti istovremeno i njihovi članovi.\n„Prije usvajanja dnevnog reda sjednice Skupštine, koja se danas održala u prostorijama te centrale, donešena je odluka da se Vujisić i Kalezić isključe iz SSCG, zbog toga što su zajedno sa Nikčevićem formirali novu sindikalnu centralu na nacionalnom nivou pod nazivom Reformski sindikat zaposlenih Crne Gore“, objašnjeno je iz SSCG.\nNjihovim isključenjem, kako se dodaje, nijesu isključeni granski sindikati iz kojih oni potiču tako da Granski sindikat grafičke, informativne i izdavačke djelatnosti i Granski sindikat kulture i dalje ostaju članice SSCG.\nNa Skupštini SSCG, kojom je predsjedavao predsjednik Borislav Delibašić, donešena je odluka kojom je, umjesto dosadašnjih 21 sindikalnih povjereništva – kancelarija SSCG, formirano sedam povjereništava kancelarija, kao teritorijalni i unutrašnji oblik organizovanja SSCG.\n„Donešena je i odluka kojom je utvrđeno da nosioci izbornih funkcija, od izvršnih sekretara do predsjednika sindikalnih povjereništava-kancelarija SSCG, u organima sindikata obavljaju volonterski, osim generalnog sekretara koju tu funkciju obavlja profesionalno“, rekli su iz SSCG.\nShodno toj odluci, kako je navedeno na sjednici Skupštini, donešena je odluka kojom je utvrđena naknada za rad izabranima koji funkciju obavljaju na volonterski način čime su stvorene osnove za smanjivanje svih troškova u SSCG. Time će se doprinijeti boljoj finansijskoj stabilnosti SSCG.\nGeneralni sekratar, Duško Zarubica, informisao je članove Skupštine i o preduzetim radnjama u vezi sa uplatom doprinosa za zaposlene koje nijesu uplaćivane od juna 2012. godine. Njih će posredstvom ministarstava rada i socijalnog staranja i finansija uplatiti SSCG na ime skinutih sredstava sa računa Saveza po osnovu tužbi bivših radnika "žrtava tranzicije", kao i o smanjenju broja zaposlenih u stručnoj službi SSCG na osnovu sporazumnog raskida radnog odnosa.\nČlanovi su upoznati da je Nikčević podnio tužbu SSCG kojom traži isplatu otpremnine u iznosu od 90 hiljada EUR shodno ugovoru o radu koji je potpisao sa Vujisićem, suprotno Statutu i svim drugim aktima SSCG.\n„Vjerovatno je to bio jedan od njegovih načina za „ušivanje džepova“ kako je on volio da kaže. Ovaj ugovor kao i sve druge odluke koje je donio Nikčević poništili su novoizabrani organi“, zaključuje se saopštenju.\nŽeljko KalezićMarko NikčevićBranko VujisićSSCGSavez sindikata Crne Gore


Velika Britanija ostaje prisutna u regionu i posle Bregzita | EurActiv Srbija\nVelika Britanija ostaje prisutna u regionu i posle Bregzita\nObjavljeno : 15.05.2018.\t Tweet\nBritanski ambasador u Srbiji Denis Kif izjavio je da očekuje da samit Evropske unije i Zapadnog Balkana ove nedelje u Sofiji, kao i samit Berlinskog procesa u Londonu u julu, podrži ekonomsku stabilnost, bezbednost i pomirenje u regionu. Kif je u intervjuu agenciji Beta rekao da su odnosi Srbije i Velike Britanije, iako dugi, dosta komplikovani budući da postoje teme oko kojih se ne slažu, ali da London podržava reforme i evrointegracije Srbije i da će nastaviti da bude prisutan u regionu i posle Bregzita.\n"Smisao Berlinskog procesa je da podržava proces reformi, ulazak Zapadnog Balkana u EU. I mi mislimo da će samit u Londonu takođe podržati ovaj proces. Mislimo da možemo da doprinesemo ekonomskoj stabilnosti, bezbednosti, pomirenju na Zapadnom Balkanu", rekao je Kif.\nOn je rekao da London sarađuje s partnerima na Balkanu i partnerima u EU jer misli da ove godine postoji mogućnost da proces reformi u državama Zapadnog Balkana i proces njihovog približavanja EU napravi pozitivan iskorak.\nBritanski ambasador je rekao da Evropska komisija redovno procenjuje napredak Srbije, ali da su "vladavina prava, mediji, pravosuđe već neko vreme identifikovane kao oblasti u kojima je potreban dalji napredak".\n"Ulazak u EU takođe uključuje usklađivanje sa zajedničkom spoljnom politikom EU. I očigledno je da je u nekim oblastima Srbija usaglašena s tom zajedničkom spoljnom poltikom, ali da u nekima nije. I redovno o tome diskutujem s ministarstvom spoljnih poslova, vašom vladom, vašim predsednikom. I očigledno je da je jedan od ključnih razloga zašto Srbija dosad nije usaglašena njen odnos s Rusijom i pitanje Kosova. To su pitanja na kojima treba raditi", rekao je on.\nDodao je da će po ulasku Srbije u EU njena politika po definiciji biti usklađena sa zajedničkom spoljnom i bezbednosnom politikom, ali da "niko sada ne zna koji je tačno put da se dođe do tamo".\nKif je rekao da London planira da nastavi da bude aktivan u regionu i dodao da se ambasada u Beogradu povećava kako bi s partnerima u Srbiji mogla da sarađuje u što više oblasti. "Uvek smo bili jedna od najaktivnijih članica EU u promovisanju integracija u ovom regionu. I nastavićemo da budemo to. Možda će se naš glas čuti u nešto drugačijem prostoru, ali će to biti isti glas i to će biti glas koji će se zalagati za napredak, za reforme, za pomirenje, za bolju budućnost regiona", rekao je on.\nOn je rekao da je za četiri godine koliko je u Srbiji mnogo toga urađeno - Velika Britanija je obezbedila finansijsku pomoć za podršku reformama, Beograd i London sarađuju na pitanjima u pravosuđu i unutrašnjim poslovima, bore se zajedno protiv kriminala i ekstremizma, i sarađuju i na polju migracija.\nKif je rekao da aktivnosti britanskih investitora u Srbiji nisu na nivou investitora iz nekih drugih članica Unije, ali da raste njihovo interesovanje, kao trgovinska razmena dve zemlje. On je najavio da će se sledeće nedelje održati xCEED konferencija o finansijskim tehnologijama i uslugama na kojoj će učestvovati devet kompanija iz Velike Britanije koje ranije nisu poslovale u ovom delu sveta. Za jun je najavio konferenciju o novim tehnologijama u obrazovanju, čemu će prisustovati i brojne britanske kompanije koje u regionu nude svoju stručnost i proizvode.\nAtmosfera na sednicama Saveta bezbednosti ne doprinosi uvek normalizaciji odnosa\nBritanski ambasador u Beogradu Denis Kif izjavio je da atmosfera na sednicama Saveta bezbednosti o Kosovu nisu uvek doprinosile normalizaciji odnosa i pomirenju Beograda i Prištine, dodajući da je za Veliku Britaniju najvažnije pitanje uvek bilo da li rasprave u UN o Srbiji i Kosovu unapređuju proces normalizacije i pomirenja.\n"Mi ne krijemo da ne smatramo da je to uvek bio slučaj. Želimo da vidimo da li su rasprave o Srbiji i Kosovu konstruktivne, da li doprinose smanjivanju tenzija, da li gledaju u budućnost i podržavaju proces koji vodi ka normalizaciji odnosa", rekao je Kif.\n"Jedna od stvari koje mi želimo da podržimo je napredak u dijalogu Srbije i Kosova i želimo da podržimo punu normalizaciju", rekao je Kif.\nNa pitanje šta za Veliku Britaniju treba da bude ishod normalizacije, Kif je rekao da je EU kao cilj postavila normalizaciju odnosa, ali da je na uključenim stranama, odnosno na Beogradu i Prištini, da u aktuelnim razgovorima i procesu dijaloga usaglase šta to znači i da uz pomoć svojih međunarodnih partnera pronađu rešenje.\n"To je proces koji treba da predvode Srbija i Kosovo, ko drugi može naći realna rešenja za otvorena pitanja? Dijalogom posreduje EU i mi podržavmo taj dijalog. Mi se nadamo prilikama da podržimo proces. To radimo zato što, prvo, za uspeh pristupanja Srbije EU to predstavlja jedno od pitanja koje mora biti rešeno, ali radimo takođe zato što verujemo da bez reševanja preostalih teških bilateralnih pitanja na Balkanu na duži rok ne možete ostvariti bezbednost, stabilnost i napredak koji su svima potrebni", rekao je Kif.\n: Bez normalizacije odnosa Beograda i Prištine nema boljeg životnog ..\n: Komplikovana koreografija za samit u Sofiji zbog Kosova\n: Beogradski bezbednosni forum: Berlinski proces drži Zapadni Balkan u


Ring bokserske rukavice rs2211-14 cena, cene Srbija, prodaja Beograd Novi Sad Niš\nRing bokserske rukavice rs2211-14 cene\nRukavice koje možete koristiti za boks ili udaranje u džak, kao i za sparing, Napravljene su od kvalitetnog materijala i veoma su lagane što će vam omogućiti konfor pri treningu, Ove rukavice mogu koristiti početnici koji tek počinju da treniraju boks kao i profesionalne atlete, Konstruisane tako da u određenoj meri budu bezbedne i da vas zaštite u borbi, U velikoj meri će apsorbovati silinu udarc... specifikacija\nEPonuda nije internet prodavnica već Vam omogućava da brzo i lako nađete Ring bokserske rukavice rs2211-14 po najjeftinijoj ceni. Naš cilj je da kupci budu što bolje informisani o ponudi Ring bokserske rukavice rs2211-14 na tržištu Srbije. Vrlo lako nalazite željeni proizvod za kategoriju Rukavice za boks cene, ne morate da lutate od sajta do sajta za Ring Rukavice za boks, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Ring bokserske rukavice rs2211-14 sa PRODAVCEM. EPonuda ne može da garantuje potpunu tačnost specifikacije i slika za Ring bokserske rukavice rs2211-14. Pre kupovine, podatke za Ring bokserske rukavice rs2211-14 proverite na sajtu PROIZVOĐAČA.


RUSKI PILOTI ispričali kako su uvek bili "na repu" američkim avionima u Siriji - Nova Borba\nRUSKI PILOTI ispričali kako su uvek bili "na repu" američkim avionima u Siriji\n"Uvek smo im bili na repu", priseća je jedan od odlikovanih ruskih pilota.\n„Prilikom susreta u vazduhu sa našim partnerima iz zapadne koalicije, uvek smo uspevali da, što bi rekli piloti, budemo ’na njihovom repu‘, što predstavlja pobedu“, rekao je major vazduhoplovnih snaga Maksim Makolin, a prenosi Glas Moskve.\nTakozvano „zaostajanje“, kada je „nos“ aviona koji napada uperen ka „repu“ protivničkog aviona, smatra se optimalnom pozicijom u borbama u vazduhu i omogućava avionu koji je iza niz opcija, od povećanja ili održavanja rastojanja bez prekomerne paljbe, do slobodnog napada na protivnički avion sa bezbedne pozicije, u takozvanom „mrtvom uglu“ letelice koja mu je na meti.\nUprkos tome što su borbu protiv terorizma nazivali svojim prioritetom u Siriji, avioni koalicije predvođene SAD učestalo su pokušavali da spreče ruske pilote da izvrše svoje misije, ocenila je ruska vojska.\nIncidenti u vazduhu dešavali su se uprkos specijalnoj „liniji za izbegavanje konflikata“, uspostavljenoj između ruske i američke avijacije u Siriji.\nU jednoj od poslednjih „epizoda“, ruski lovac Su-35S bio je poslat da otera američkog lovca F-22 koji je, kako je navelo Ministarstvo odbrane, izvodio „opasne manevre“ u blizini ruskih bombardera koji su se pripremali da gađaju bazu DAEŠ-a zapadno od Eufrata 23. novembra.


Nissan Maxima – Povraćeni luksuz [VIDEO] - Trio Driver BlogTrio Driver Blog\nIzuzetno profesionalan način snimanja, u kombinaciji sa dramatičnom (i ciničnom) naracijom i muzikom, gotovo preko noći su stvorili novu YouTube senzaciju.\nBroj pregleda snimka rapidno je rastao, a kao kupac automobila uskoro se pojavilo ni manje ni više nego severnoameričko predstavništvo kompanije Nissan.\nNedugo nakon što je automobil preuzet, Nissan je odluku o njegovoj daljoj sudbini poverio društvenim mrežama. Na osnovu višenedeljnih online glasanja publika je odlučila da rustični Nissan Maxima bude podvrgnut kompletnoj restauraciji i da postane stalni izložbeni eksponat u kompanijskom predstavništvu u Tenesiju.\n“Reklama na sajtu Craigslist je bila urnebesna i fantastično kreirana, pa smo odlučili da se još malo poigramo sa njom“ izjavio je Erich Marx, direktor Nissanovog odeljenja za marketing i medije u Americi.\n“Zahvaljujući fenomenalnom odazivu pratilaca na društvenim mrežama odlučili smo da se automobilu povrati stari sjaj, ali i da tome posvetimo još jedan zabavan snimak“:\nKako bi bio očuvan duh originala, ali i ukazana zahvalnost za uloženi trud i inovativnost, Nissan se prilikom stvaranja Luxury Reborn, nastavka priče o najčuvenijem primerku Maxima, obratio njegovom nekadašnjem vlasniku Luke Akeru za ideju. Tako je novi snimak uspešno zadržao karakteristične dramatične kadrove, Vivaldijevo “Leto“ i prefinjenog spikera sa britanskim akcentom (koji bi omogućio značajnu dozu kredibiliteta i u bilo kojoj drugoj reklami), ali i uključio predane članove tima kompanije Nissan koji će uložiti sve napore da perfekcionizam monumentalne limuzine Nissan Maxima podignu na još viši nivo.\nNa kraju, rezultat njihovog filigranskog šestomesečnog rada dočarao je prezenter u belim rukavicama, pritom objašnjavajući da je Nissan Maxima sada unapređen “ugrađenom navigacijom“ (štampane auto-karte), “trenutno najsavršenijim zabavnim centrom“ (radio sa kasetofonom), “naprednim asistencijom za vožnju unazad“ (unutrašnji retrovizor) i “najmodernijim spoljnim pokazivačima promene kolovozne trake“ (žmigavci koji ovog puta svi rade). U poslednjem kadru snimka je zaista prikazan preporođeni Nissan Maxima, blistav kao kada je napustio fabriku daleke 1996. godine, spreman za nove magične drumske avanture.\n(Nikola Jovanović/Foto: jalopnik.com; autoblog.com)


Postavio: eTrebinje Nedjelja, 03.04.2022. 0\nBANJALUKA – Srpski član Predsjedništva BiH Milorad Dodik izjavio je danas da bi svi građani Republike Srpske trebalo da dobiju automatsko državljanstvo Srbije, na čemu će se on zalagati, a vjeruje i da će poslije današnjih izbora u Srbiji biti nastavljena odlična saradnja sa Srpskom.\nDodik: Zaustavljanje izgradnje neprihvatljiva praksa\nSrpski član Predsjedništva BiH Milorad Dodik izjavio je danas da će se srpski predstavnici, ukoliko se na nivou BiH spriječi izgradnja aerodroma u Trebinju, u skladu sa tim odnositi prema ostalim projektima.\n“Zaustavljanjem izgradnje se uvodi nova praksa u BiH, što je neprihvatljivo i ovo će biti krajnja tačka. Oni svaki dan pokušavaju da nametnu stvari koje nisu u interesu Republike Srpske”, istakao je Dodik.\nDodik je rekao da je na posljednjoj sjednici Predsjedništva BiH bilo riječi o više razvojnih projekata za Federaciju BiH nego za Republiku Srpsku i da nijedan nije osporio.\nUkoliko se entiteti opredijele za realizaciju projekata, Dodik je rekao da onda na nivou BiH ne smije biti zastoja.\n“Bilo kakvi izgovori da se treba zaustaviti izgradnja aerodroma u Trebinju jeste poruka da u BiH nema konsenzusa ni o čemu. Koliko znam, Savjet ministara je već donio odluku da se krene sa potpisivanjem memoranduma o izgradnji aerodroma, ali se sve bespotrebno odugovlači što dovodi do dodatnog nepovjerenja u BiH”, rekao je Dodik novinarima u Banjaluci.\nOn je naglasio da izgradnja aerodroma ne bi trebalo da smeta nikome, već da je to dobit za sve.\nDodik je upitao kome smeta izgradnja aerodroma, da li Biseri Turković, ministru inostranih poslova u Savjetu ministara.\n“Zašto to nekome smeta ko putuje svijetom? Zašto nam osporavaju `Buk Bijelu`? Neću da prihvatim takvu BiH iako možda neko ima u Republici Srpskoj ko hoće”, kaže Dodik.\nOn je naveo da su srpski predstavnici ogorčeni dešavanjima na ovom nivou, pa i zloupotrebom položaja u Obavještajno-bezbjednosnoj agenciji.\n“LJudima se zabranjuje ulazak u BiH bez kriterijuma. To treba uraditi onima koji su povezani sa terorizmom, a ne profesoru Milošu Koviću i drugima koji imaju svoje mišljenje. Takva BiH ne treba i treba je, najblaže rečeno, otkazati”, rekao je Dodik.\nNa pitanje da li postoji inicijativa Posebnog odjeljenja Republičkog javnog tužilaštva, Dodik je rekao da takve inicijative nema.


ARHIVA - Oglas o zapošljavanju u San Francisku, u Kaliforniji, (Foto: AP/Jeff Chiu)\nPoslodavci u Americi su prošlog meseca značajno usporili zapošljavanje dok se širenje pandemije koronavirusa ubrzalo širom zemlje. Prema najnovijim podacima Sekretarijata za rad, objavljenim u petak, u novembru je dodato 245.000 radnih mesta, što je najmanji broj od aprila, kao i peti mesec zaredom usporavanja na tržištu rada, prenosi AP.\nU oktobru je ta cifra bila 610.000. Istovremeno, stopa nezaposlenosti pala je na i dalje visokih 6,7 odsto, sa 6,9 procenata u oktobru, nakon što su mnogi prestali da traže posao i više se ne računaju kao nezaposleni, naveo je Sekretarijat za rad.\nIzveštaj o još jednom usporavanju u zapošljavanju najnoviji je dokaz da tržište rada i ekonomija posustaju u svetlu širenja koronavirusa, od kojeg je zaražen rekordan broj ljudi u Americi.\nNovoizabrani američki predsednik Džo Bajden ocenio je u saopštenju da "sumorni" izveštaj o radnim mestima naglašava potrebu da se preduzme hitna akcija u pogledu nove pomoći za saniranje posledica pandemije, da bilo koji paket usvojen sada u Kongresu neće biti dovoljan i da će biti potreban još jedan u januaru.\nEkonomska aktivnost će verovatno dodatno biti usporena s obzirom na to da zdravstveni zvaničnici upozoravaju građane da izbegavaju sva putovanja koja nisu neophodna, a gradovi i države ograničavaju okupljanja, rad restorana, barova, radnji i drugih biznisa. Većina eksperata ocenjuje da se ekonomija i tržište rada neće u potpunosti oporaviti dok se ne uspostavi kontrola nad virusom upotrebom delotvorne vakcine.\nPre pandemije, prošlomesečni podaci o broju novih radnih mesta smatrali bi se dobrim. Međutim, u Americi je i dalje gotovo 10 miliona radnih mesta manje u odnosu na period pre pandemije, dok sve veći broj nezaposlenih navodi da su njihova radna mesta zauvek izgubljena.\nBrže zapošljavanje neophodno je da bi se osiguralo da ljudi, koji su otpušteni tokom recesije izazvane pandemijom, mogu brzo da se vrate na posao.\nRast broja radnih mesta u novembru uglavnom se pripisuje privremeno otpuštenim ljudima koji su se vratili na svoja stara radna mesta. Međutim, drugi sve teže pronalaze novi posao. Ljudi koji su bez posla šest meseci ili duže - što je jedna definicija dugoročne nezaposlenosti - sada čine gotovo 40 odsto nezaposlenih, što je najviši udeo u poslednjih gotovo sedam godina. Dugoročno nezaposleni obično teže pronalaze posao.\nPosledice pandemije naročito su vidiljive u kategoriji koja obuhvata restorane, barove i hotele. U tom sektoru u novembru je bilo samo 31.000 novih poslova. To je samo desetina od rasta zabeleženog prethodna dva meseca, što sugeriše da širenje virusa, nova ograničenja i hladnije vreme primoravaju mnoge biznise na zatvaranje ili ograničavanje radnog vremena.\nJoš jedan znak pogoršanja situacije na tržištu rada je to što je stopa nezaposlenosti pala u novembru uglavnom zbog obeshrabrujućeg razloga: Sve veći broj ljudi odustaje od potrage za poslom, zbog čega više ne mogu da se ubrajaju u nezaposlene. Udeo Amerikanaca koji rade ili traže posao pao je na 61,5 odsto, najniže od 1976. godine.\nKrajem decembra ističu i dva vladina programa za veću pomoć nezaposlenima - u trenutku kada naglo raste broj slučajeva koronavirusa, a zbog hladnijeg vremena se obustavljaju aktivnosti na otvorenom. Ako Kongres ne usvoji još jedan paket za pomoć ekonomiji, više od 9 miliona nezaposlenih ostaće bez pomoći, državne ili federalne, posle Božića.\nU Kongresu su u toku pregovori o novom paketu. Dvostranačka grupa senatora predložila je plan od 900 milijardi dolara koji obuhvata proširenu pomoć za nezaposlene, više kredita za mala preduzeća i pomoć državnim i lokalnim vladama. Međutim, još nema nagoveštaja o mogućem dogovoru.\nPune posledice pogoršanja pandemije možda nisu obuhvaćene današnjim izveštajem o radnim mestima, s obzirom na to da se u njemu razmatra trend zapošljavanje sredinom meseca. Pojedine restrikcije u državama nisu uvedene do kraja novembra. Zbog toga, pojedini ekonomisti kažu da najgore posledice pandemije neće biti očigledne do izveštaja o zapošljavanju u decembru, koji se objavljuje početkom januara.


Mišić novi rekorder Srbije, Grnović pobednik Kupa Slovenije u višebojima\n09.10.2018 Mišić novi rekorder Srbije, Grnović pobednik Kupa Slovenije u višebojima\nOvog vikenda je u Novoj Gorici (Slovenija), po vrlo hladnom i kišovitom vremenu, održan Kup Slovenije u višebojima na kome je Aleksandar Grnović imao treći uspešan desetoboj ove sezone i ubedljivom pobedom potvrdio rezultatski najuspešniju godinu. Pobedu je ostvario i Nemanja Mišić, pri čemu je uspeo da pomeri granicu rekorda Srbije za starije pionire za neverovatnih 404 boda i on sada iznosi 3806 bodova. Nemanja je do rekorda stigao sa ličnim rekordima na 100, 300 i 1000 metara, skoku uvis i na trci 100 metara sa preponama. Miloš Erdevički je bio drugoplasirani sa odličnim bacanjem kugle i koplja, a lične je napravio i u trkama na 300 i 1000 metara, kao i preko prepona.\nŠansu za obaranje rekorda za mlađe juniore imao je tokom celog dvodnevnog takmičenja i Đorđe Jovanović. Posle odličnog prvog dana i ličnih rezultata na 100 metara, pa u bacanju kugle i skoku uvis, Đorđe odlično počinje drugi dan sa ličnim u trci na 110 metara preko prepona i u skoku s motkom (4. takmičar kluba sa preskočenih 3 metra). Međutim, posle tri hica koplja van segmenta, ostaje bez bodova u devetoj disciplini i lični rekord u trci na 1500 metara mu pomaže da dođe na samo 14 poena od ličnog rekorda, odnosno 4907 poena. Da je realizovao barem jedan hitac bacanja koplja, bio bi u velikoj šansi da obrori rekord Srbije od 5502 poena.\nMilan Čajić je kod seniora zauzeo najnezahvalnije 4. mesto sa ličnim rekordom u trci na 1500 metara i solidnim rezultatima u skoku motkom i bacanju koplja (odlične poslednje tri discipline).\nTreba naglasiti da je ovo takmičenje imalo za cilj obaranje dva rekorda Srbije i da je AK Sprint uspeo da dođe u posed svog prvog nacionalnog rekorda i to Nemanje Mišića u pionirskom osmoboju. Što se tiče seniora, takmičenje je imalo revijalni karakter i služilo je proveri trenutne forme i kvaliteta tehnike izvođenja određenih motoričkih stereotipa, a u nastavku godine nas čeka pripremni period i spremanje za dvoranska takmičenja.\nZa dve nedelje mlade Sprintere očekuje Prvenstvo Srbije u krosu u Pančevu i time se sezona takmičenja u 2018. i zvanično završava.\nVi ste posetilac br: 8 963 470


Mogućnost kažnjavanja političara ostaje – Eurasia\nHome/Balkans/Balkan Press/Mogućnost kažnjavanja političara ostaje\nMogućnost kažnjavanja političara ostaje\nBudući specijalni predstavnik EU u BiH, koji će naslijediti visokog predstavnika međunarodne zajednice, moći će sankcionirati domaće dužnosnike, potvrdili su u Uredu visokog predstavnika, a i sam visoki predstavnik Valentin Incko u intervju za austrijske medije.\n“Budući specijalni predstavnik EU za BiH imat će sve potrebne instrumente koji će osigurati efikasnu provedbu njegova mandata. U ovom trenutku ne možemo reći koji su to tačno instrumenti, jer još traju konsultacije između zemalja članica EU o tome. Visoki predstavnik je izjavio da će postojati određene sankcije i zasad nemamo šta dodati tome”, kazao je jučer Oleg Milišić, portparol OHR-a.\nVisoki predstavnik međunarodne zajednice izjavio je da će tranzicijom OHR-a u Ured specijalnog predstavnika EU njegov budući prvi čovjek imati na rasploganju sankcije koje može primjenjivati prema domaćim dužnosnicima.\n“EU još nije definirala koje će instrumente imati njen specijalni predstavnik. Sigurno je da to neće biti ovlasti koje ima visoki predstavnik. Vidio sam nekoliko modela budućeg mandata specijalnog predstavnika EU i kao moguće sankcije najčešće se spominju zamrzavanje imovine u zemljama EU, zabrana ulaska u EU i zamrzavanje korištenja predpristupnih fondova. Međutim, mislim da OHR neće, niti može otići dok se kroz ustavnu reformu ne osigura da BiH može sama funkcionirati, odnosno bez vanjskih arbitara”, kazao je Reuf Bajrović, politički analitičar iz Sarajeva.\nOn je podsjetio da je međunarodna zajednica 1997. godine odlučila proširiti ovlasti visokog predstavnika, jer je spoznala da sadašnji ustroj zemlje ne omogućava normalno funkcionisanje.\n“OHR može deblokirati određene procese, dok specijalni predstavnik EU to neće moći. Ako bi došlo do odlaska OHR-a prije nego sistem bude postavljen da može funkcionisati, imali bismo ustavnu krizu. To nije dobro ni za nas, a ni za međunarodnu zajednicu”, smatra Bajrović.\nPolitičke stranke iz FBiH i RS imaju suprotstavljena stajališta po pitanju nadležnosti specijalnog predstavnika EU.\nSDA, kaže njen generalni sekretar Amir Zukić, smatra da specijalni predstavnik treba imati iste ovlasti kao visoki predstavnik.\n“Evidentno je da postoje pokušaji destabilizacije političke situacije u zemlji i negiranja 1.000 godina duge tradicije suživota. Cilj je pokazati da BiH ne može funkconirati, iako to nije tačno. Stoga je potrebno da specijalni predstavnik EU ima iste ovlasti kao visoki predstavnik, što uključuje mogućnost smjenjivanja političara”, kazao je Zukić.\nSa druge strane, Rajko Vasić, izvršni sekretar SNSD-a, naglašava da pokušaji da se instalira falsifikat OHR-a u BiH predstavljaju neevropsku tezu.\n“BiH mora imati partnerski odnosa sa EU. Ako misli dobro BiH, EU također mora insistirati na partnerskom odnosu s BiH, bez obzira na to što misle da smo mali, siromašni, posvađani. To je jedini put koji nas vodi ka EU”, rekao je Vasić.\nU novembru o tranzicji OHR-a\nUred specijalnog predstavnika EU naslijedit će OHR kada bude ispunjeno pet ciljeva i dva uslova za ovu tranziciju. Vlasti BiH još treba da riješe pitanje državne i vojne imovine, te osiguraju stabilnu političku situaciju.\nO gašenju OHR-a Vijeće za implementaciju mira u BiH ponovo će raspravljati u novembru ove godine.\nPrevious Nema novca za popis u državnom budžetu\nNext Several Injured in Violent Mitrovica Protest


BRISEL: Rezultati Evropskog izbora 2019. će izaći oko ponoći! • HAPPYTV.RS\nUloga Evropskog parlameta jeste da odobri, ali i pregovara o izmenama predloga zakona i inicijativa podnetih od strane Evropske komisije i Evropskog saveta.\nEvropski izbori su i početak izbornog procesa za nove vodeće pozicije u EU.\nEvropski izbori se svake pete godine paralelno održavanju u svim zemljam članicma Unije.\nSami izbori se odvijaju na osnovu nacionalnih izbornih zakona, što dovodi do razlike u danu glasanja, najnižoj starosnoj dobi glasača i kandidata kao i visini cenzusa.\nEvropski izbori već su održani u četvrtak 23. maja u Holandiji i Velikoj Britaniji, u petak 24. maja su glasali Irci i Česi, u subotu Česi ( drugi dan), Letonci, Maltežani i Slovaci, a u nedelju na birališta izlaze sve preostale države članice EU.\nPrema prvim podacima iz Irske i Holandije odaziv birača bio je viši nego na prethodnim evropskim izborima kada je u EU zabeležena rekordno niska izlaznost od ispod 43 procenta. Na prethodnim evropskim izborima 2014. godine Belgija je imala najvišiu izlaznost od skoro 90 procenata, a Slovačka najnižu od 13 procenata.\nTreba naglasiti i činjenicu da je izlazak na izbore obavezan u Belgiji, Bugarskoj, Grčkoj, Luksemburgu i na Kipru gde se i beleže najviše stope izlaznosti u Evropi.\nRezultati iz svake države članice biće objavljeni 26. maja nakon zatvaranja poslednjeg biračkog mesta u Evropi pri čemu se birališta poslednja zatvaraju u Italiji u 23.00 časa.\nDo kraja večeri trebalo bi da budu poznati i prvi preliminarni rezultati izbora odnosno kako će izgledati navi saziv Evropskog parlamenta.\nEvropski parliament će, bar u početku, imati 751 poslanika. Poslanici se biraju proporcionalno, tako da manje članice kao što su Malta ili Luksemburg imaju po 6 poslanika, dok najviše poslanika Evropskog parlamneta dolazi iz Nemačke ( 96) i Francuske (74). Velika Britanije će ponovo imati 73 mesta u Parlamentu u Briselu sve do završetka procesa ratifikacije povlačanja iz EU. Planirano je da se nakon Bregzita broj poslanika u Evropskom parlamentu smanji na 705 pri čemu bi 27 mesta bilo dodeljeno drugim zemljama članicma.\nPrema trenutnim projekcijama, očekuje se da i u novom sazivu Evropskog parlamenta trenutno vodeće snage evropskog desnog i levog centra i dalje budu najbrojnije.\nPoslednje procene su da će trenutno najveća Evropska narodna partija (EPP) i pored pada sa trenutnih 217 mesta ostati najmnogobrojnija sa očekivanih 180 poslanika. Za njom dolaze Socijal demokrate ( SD) sa očekivanih 149 poslanika ( u odnosu na 188 iz postoječeg saziva), Alijansa liberala i demokrata ( ALDE) sa 76 i Zeleni sa očekivanih 57 mesta u novom sazivu Evropskog parlamenta. Istovremeno očekuje se jačanje populističkih stranaka i stranaka krajnje desnice, ali bez značajnijeg uticaja na proces odlučivanja unutar Parlamenta.\nDan nakon evropskih izbora počinju pregovori oko formiranja parlamentarnih grupa.\nParalmetnarna grupa može imati najmanje 25 poslanika iz najmanje 1/4 zemljam članica.\nTrenutno u Evropskom parlamentu postoji 8 stranačkih grupacija među kojima su: Europska narodna stranka (EPP), Progresivni savez socijalista i demokrata (S&D), Savez liberala i demokrata za Evropu (ALDE), Zeleni, Evropski konzervativci i reformisti (ECR), Evropa slobode i direktne demokratije (EFDD), Evropska ujedinjena levica/Nordijska zelena levica (GUE/NGL) i Evropa nacija i sloboda (ENF).\nInauguracija novog saziva Evropskog parlameta zakazana je za 2. juli u Strazburu kada će biti imenovani i predsednik Evropskog parlamenta, 14 potpredsednika kao i sastavi parlamentarnih odbora.\nPrema nepisanom pravilu prihvaćenom prošle godine grupa koja dobije naviše mesta u Evropskom parlamentu trebalo bi da predloži prvog sa svoje liste za budućeg predsednika Evropske komisije.\nLider Evropske narodne partije Martin Veber već slovi za novog kandidata za vodeće mesto Komisije. Istovremeno, zemlje članice, na čelu sa Francuskom, žele da direktno učestvuju u pregovorima oko raspodele najvažnijih poslova u EU.\nNa vanrednom samitu EU zakazanom za 28. maj u Briselu lideri zemlja članica okupiće se da bi dali svoje predloge kada je u pitanju imenovanje novog predsednika Evropkse komisije, Evropskog parlamenta, Evropskog saveta, ali i novog šefa diplomatije EU i direktorna Evropske Centralne banke.\nOdluka o imenovanjima bi trebalo da se donese krajem juna na sastanku Evropskog saveta , a zatim bude i ratifikovana u Evropskom parlametu.\nFoto: Evropski parlament/Vikipedija